«Βόμβες» Βαζάκα: «Αποχωρεί ο Μελετίου από Ασπρόπυργο – Μονόδρομος η αναδιάρθρωση» - soccerlive.gr\nΜονόδρομο θεωρεί ο Γιώργος Βαζάκας την αναδιάρθρωση στο ελληνικό ποδόσφαιρο, με σκοπό τη βελτίωση του αθλήματος και όχι τα χρήματα. Ο έμπειρος τεχνικός μίλησε στην ΕΡΑ Σερρών για την κατάσταση στις μικρές επαγγελματικές κατηγορίες, υπογραμμίζοντας ότι πέρυσι έγινε… έγκλημα με την αναδιάρθρωση του Γιώργου Βασιλειάδη. Παράλληλα, έδωσε είδηση, ότι ο Γιάννης Μελετίου αποχωρεί από τη διοίκηση του Ασπρόπυργου, μην αντέχοντας άλλο το οικονομικό βάρος.\nΑναλυτικά οι δηλώσεις του Βαζάκα:\nΓια την αναδιάρθρωση: «Μιλάω με όλες τις πλευρές, ομάδες, ΕΠΟ, και όλοι οδεύουν προς το πλάνο με τρεις κατηγορίες: Super League, Super League 2 με δύο ομίλους και Γ’ Εθνική. Από πέρυσι που έγινε η αναδιάρθρωση του Γιώργου Βασιλειάδη, έγινε το μεγάλο έγκλημα. Όχι μόνο επειδή δημιουργήθηκε η Super League 2, αλλά επειδή ευνοήθηκαν οι ομάδες της Super League 2 που πήραν περισσότερα λεπτά. Έγιναν 2 κατηγορίες, με ενιαίο φορέα, αλλά από τη Football League ψηφίζουν μόνο τρεις ομάδες. Είχα πει από πέρυσι είναι άσχετοι και επικίνδυνοι όσοι έκαναν την αναδιάρθρωση. Την έκαναν από πάνω προς τα κάτω, αντί να ξεκινήσουν από κάτω. Η Football League ήταν η πιο αξιόπιστη κατηγορία. Αλλά τώρα οι ομάδες της Football League θα βρεθούν με οικονομικά προβλήματα. Θα έχουν οι παράγοντες πολλά προβλήματα. Η Super League 2 πήρε χρήματα, η Football League πολύ λίγα».\nΣτη συνέχεια έκανε την αποκάλυψη για τον Ασπρόπυργο: «Ο Γιάννης Μελετίου αποχωρεί από τον Ασπρόπυργο και το ποδόσφαιρο, γιατί το οικονομικό είναι πολύ μεγάλο βάρος. Δεν ξέρουμε τι θα γίνει στην ομάδα, ίσως έρθει νέος παράγοντας».\nΜιλώντας για το πώς θα πρέπει να γίνει η αναδιάρθρωση, σημείωσε: «Αυτό που είπε ο Άρης Παλτόγλου είναι το ιδανικό. Να υπάρχει μια εγγυητική κάθε ομάδας στην τράπεζα, για να φαίνεται ότι υπάρχουν τα λεφτά. Έτσι θα εξυγιανθεί το ποδόσφαιρο. Για μένα που ζω από το ποδόσφαιρο και προσφέρω σε αυτό, δεν πρέπει να γίνει αναδιάρθρωση για τα λεφτά, αλλά το πώς θα βοηθηθεί το ποδόσφαιρο. Ακόμα όμως και να γίνει η αναδιάρθρωση με μια κατηγορία δύο ομίλων, αρκετές ομάδες θα αποχωρήσουν»\nΓια τα τηλεοπτικά σε 32 ομάδες: «Υπάρχει θέμα. Στη Super League δεν υπάρχει κεντρική διαχείριση. Στη Super League 2 μιλάμε για το προϊόν, σημασία έχει η ποιότητα, όχι η ποσότητα. Να γίνει πιο ανταγωνιστικό και να πουλάει… Με τους δύο ομίλους, αυτό μπορεί να γίνει. Θα είναι πολύ ανταγωνιστικό, ειδικά στον βορρά, όπου θα έχει πολλές ιστορικές ομάδες, όπως και στον νότο».\nΠρόσθεσε ακόμα: «Είναι μονόδρομος η αναδιάρθρωση. Με έναν όρο, να είναι δοκιμαστική φέτος η κατηγορία, λόγω των πολλών προβλημάτων. Να πέσουν αρκετές ομάδες φέτος και του χρόνου να γίνει πρωτάθλημα 18 ομάδων. Με όλες τις κινήσεις που γίνονται, οδηγούμαστε σε μια αναδιάρθρωση με Β’ Εθνική δύο ομίλων. Αυτοί που λένε για το οικονομικό, δεν σκέφτονται το ποδόσφαιρο. Οι ομοσπονδίες κάνουν αναδιάρθρωση για να βοηθήσουν το ποδόσφαιρο. Υπάρχουν λύσεις για να βοηθηθούν οι ομάδες. Υπάρχουν τρόποι το κράτος να βοηθήσει στο κόστος τις ομάδες. Όπως φέτος υπήρχαν στη Football League παίκτες ερασιτέχνες, όπου οι διοικήσεις δεν είχαν να πληρώσουν ΙΚΑ γι’ αυτούς. Μπορεί και τη νέα σεζόν να πρέπει υποχρεωτικά να παίζουν τρεις παίκτες κάτω των 25, που δεν θα είναι επαγγελματίες. Έτσι θα μειωθεί το κόστος για τις ομάδες».\nΓια τον Ντάλα Κόστα που πήρε μεταγραφή στον Πανσερραϊκό: «Είναι καλός παίκτης. Είναι επιτυχία για τον Πανσερραϊκό. Έχει το εύκολο γκολ και μπορεί να δημιουργήσει επικίνδυνη κατάσταση στην αντίπαλη περιοχή. Είναι πλάγιος παίζει και στις δύο πλευρές, δεν είναι σέντερ φορ. Ο Πανσερραϊκός κινήθηκε έξυπνα, καθώς την ώρα που όλοι ασχολούνται με την αναδιάρθρωση, εκείνος κάνει μεταγραφές. Ο Πανσερραϊκός ταλαιπωρήθηκε, αλλά γίνεται πλέον σωστή δουλειά. Ο Πανσερραϊκός έχει βάρος, έχει φανέλα, έχει ιστορία. Από ότι μαθαίνω κάνει καλές κινήσεις και ο τρόπος που λειτουργεί δείχνει μεθοδικότητα και σοβαρότητα».\nFOOTBALL LEAGUE , ΑΣΠΡΟΠΥΡΓΟΣ , ΓΙΩΡΓΟΣ ΒΑΖΑΚΑΣ\nΠροπονητή τερματοφυλάκων ανακοίνωσε η Καλαμάτα\nΠαναγιώτης Δουφεξής: Είμαι υπέρ της απόφασης του Αυγενάκη για την αναδιάρθρωση\nΕπίσημο του Ιλόκα στην Επισκοπή\nΟ Ασπρόπυργος υποβιβάστηκε-Βαριά ήττα με 6-1 από τη Νίκη Βόλου\nΧαραλαμπίδης: Φαινόταν από την εικόνα της ομάδας ότι έρχεται μία μεγάλη νίκη [vid]\nΕπιβεβαίωση με Πάντο στην Καλλιθέα\nΕπιστροφή στις νίκες για Ιάλυσο 2-0 τον Ασπρόπυργο\nΟρίστηκαν τα εξ αναβολής στο Νότιο Όμιλο της Football League


Επιστολή του Δημάρχου Πωγωνίου κ. Κωνσταντίνου Καψάλη στον Υπουργό Μεταφορών για την επέκταση της Ιόνιας Οδού\nΔελβινάκι Πωγωνίου: Συνελήφθη 38χρονος αλλοδαπός σε βάρος του οποίου εκκρεμούσε ένταλμα σύλληψης για παραβάσεις του Ν. περί ναρκωτικών\nΣυνελήφθη, χθες (23-07-2019) το απόγευμα στο Δελβινάκι Ιωαννίνων, στο πλαίσιο στοχευμένων επιχειρησιακών δράσεων και ελέγχων στην παραμεθόριο περιοχή, από αστυνομικούς του Αστυνομικού Τμήματος Πωγωνίου, ένας 38χρονος αλλοδαπός, σε βάρος του οποίου εκκρεμούσε ένταλμα σύλληψης του κ. Ανακριτή Χαλκίδας για αγορά, κατοχή και διακίνηση ναρκωτικών.\nΣτη σύλληψη ενός 19χρονου αλλοδαπού προέβησαν, βραδινές ώρες χθες, στελέχη της Λιμενικής Αρχής Ηγουμενίτσας.\nΣυγκεκριμένα, σε έλεγχο που πραγματοποιήθηκε από στελέχη του Γραφείου Ασφάλειας της οικείας Λιμενικής Αρχής εντός του επιβατικού σταθμού λιμένα εξωτερικού Ηγουμενίτσας, διαπιστώθηκε ότι ο ανωτέρω κατείχε και επέδειξε ταξιδιωτικό έγγραφο άλλου προσώπου, με σκοπό να μεταβεί παράνομα στο εξωτερικό.\nΕπανέρχεται για έξι μήνες το παλαιό καθεστώς έκδοσης διπλωμάτων οδήγησης\nΕπανέρχεται για τουλάχιστον έξι μήνες το παλαιό καθεστώς έκδοσης διπλωμάτων οδήγησης προκειμένου να ξεμπλοκάρει το πρόβλημα που έχει δημιουργήσει το νέο σύστημα δήλωσε σήμερα ο υφυπουργός Μεταφορών Γιάννης Κεφαλογιάννης. Σύμφωνα με τη δήλωσή του ο νέος νόμος που εφαρμόζεται από το φθινόπωρο έχει δημιουργήσει καθυστερήσεις στην έκδοση 100 χιλιάδων διπλωμάτων με αποτέλεσμα ο κόσμος να ταλαιπωρείται.\nΗ σχετική νομοθετική ρύθμιση, είπε, θα ενσωματωθεί σε ένα από τα νομοσχέδια της κυβέρνησης που θα κατατεθούν το επόμενο διάστημα στη βουλή.\nΑγροτικός Αστέρας Άνω Καλαμά: Δυο νέες μεταγραφές και μια επιστροφή\nΗ Διοίκηση του Αγροτικού Αστέρα Άνω Καλαμά ανακοίνωσε την δυο μεταγραφές και μια επιστροφή.\nΟ Αγροτικός Αστέρας απέκτησε το 19χρονο κεντρικό αμυντικό Παύλο Κτενά από τα Θρίαμβο Σερβιανών και το 18χρονο επιθετικό Ανδρέα Λάππα, που έχει αγωνιστεί με στον Αετό Νήσου, στον ΠΑΣ Κράψης, στον Πασσαρώνα Ροδοτοπίου και του Α.Π.Ο.Ε.Λ..\nΑκόμη στην ομάδα επιστρέφει και ο 22χρονος Γιώργος Μπαρίμης, που αγωνίζεται ως αμυντικό χαφ ή δεξί μπακ.\nΣυνελήφθη 25χρονος αλλοδαπός για μη νόμιμη μεταφορά αλλοδαπού στο 22ο χμ της Εθνικής Οδού Ιωαννίνων-Κοζάνης (περιοχή Νεγράδων)\nΣυνελήφθη, χθες (23-07-2019) το μεσημέρι, στο 22ο χιλιόμετρο της Εθνικής Οδού Ιωαννίνων – Κοζάνης (περιοχή Νεγράδων), από περιπολούντες αστυνομικούς του Τμήματος Συνοριακής Φύλαξης Άνω Πωγωνίου, ένας 25χρονος αλλοδαπός, για μη νόμιμη μεταφορά αλλοδαπού.\nΕιδικότερα, σε έλεγχο που πραγματοποιήθηκε σε Ι.Χ.Ε. αυτοκίνητο που οδηγούσε ο 25χρονος, διαπιστώθηκε να έχει επιβιβάσει έναν 58χρονο αλλοδαπό, χωρίς νόμιμα ταξιδιωτικά έγγραφα, με σκοπό τη διευκόλυνση της παράνομης μεταφοράς του στο εσωτερικό της χώρας.\nΚατασχέθηκαν το παραπάνω όχημα, που χρησιμοποιήθηκε για τη λαθρομεταφορά, δύο κινητά τηλέφωνα και το χρηματικό ποσό των -450- ευρώ.\nΟι συλληφθέντες με τη δικογραφία που σχηματίστηκε σε βάρος τους, οδηγήθηκαν στον κ. Εισαγγελέα Πρωτοδικών Ιωαννίνων ενώ την προανάκριση ενεργεί το Τμήμα Συνοριακής Φύλαξης Μαστοροχωρίων.\nΠολιτιστικός Σύλλογος Δολιανών «O Γεννάδιος»: Εκλογοαπολογιστική συνέλευση την Κυριακή 4 Αυγούστου, ώρα 11:00 π.μ.\nΠαρακάλαμος: Θεία Λειτουργία την Παρασκευή 26 Ιουλίου, στο εξωκλήσι της Αγίας Παρασκευής\nΤην Παρασκευή 26 Ιουλίου, ημέρα εορτασμού της Αγίας Παρασκευής, θα τελεσθεί Θεία Λειτουργία στο εξωκλήσι της Αγίας Παρασκευής στον Παρακάλαμο.\nΟΠΕΚΑ: Το διήμερο 25-26 Ιουλίου, καταβάλλονται μία σειρά από επιδόματα και παροχές\nΌπως ανακοίνωσε ο Οργανισμός Προνοιακών Επιδομάτων και Κοινωνικής Αλληλεγγύης (ΟΠΕΚΑ) το διήμερο 25-26 Ιουλίου, καταβάλλονται μία σειρά από επιδόματα και παροχές.\n*Το επίδομα παιδιού την Πέμπτη 25 Ιουλίου σε όλους όσοι υπέβαλαν εφέτος αίτηση Α21, έχει εκκαθαριστεί η φετινή φορολογική δήλωσή τους και δικαιούνται το επίδομα με βάση το εισόδημα του 2018 το οποίο δήλωσαν στο φετινό Ε1.\n*Τα προνοιακά αναπηρικά και διατροφικά επιδόματα μηνός Ιουλίου την Πέμπτη 25 Ιουλίου. Συνολικά, θα καταβληθούν 63 εκατ. ευρώ σε 151.816 δικαιούχους. Την ίδια ημέρα, θα καταβληθούν, επίσης, τα επιδόματα στεγαστικής συνδρομής και ομογενών που χορηγούνταν από τους Οργανισμούς Τοπικής Αυτοδιοίκησης (ΟΤΑ) έως και το 2018 για τον Ιούλιο. Συνολικά, θα καταβληθούν 676.575 ευρώ σε 10.324 δικαιούχους.\n*Το επίδομα στέγασης (ενοικίου) την Πέμπτη 25 Ιουλίου σε όλους όσοι υπέβαλαν αίτηση στην ειδική ηλεκτρονική πλατφόρμα έως τις 30 Ιουνίου και αυτή έχει εγκριθεί. Η πληρωμή αφορά 268.290 δικαιούχους-νοικοκυριά, που περιλαμβάνουν συνολικά περισσότερα από 700.000 μέλη. Το ποσό φτάνει στα 32,66 εκατ. ευρώ. Όλοι θα εισπράξουν το μηνιαίο επίδομα που δικαιούνται με βάση τη σύνθεση του νοικοκυριού για τον Ιούλιο. Υπενθυμίζεται ότι η ειδική ηλεκτρονική πλατφόρμα παραμένει ανοιχτή, ώστε οι ενδιαφερόμενοι να την επισκέπτονται και να υποβάλουν τις αιτήσεις τους ανά πάσα στιγμή.\n*Το Κοινωνικό Εισόδημα Αλληλεγγύης την Παρασκευή 26 Ιουλίου στους δικαιούχους, των οποίων οι αιτήσεις εγκρίθηκαν έως τις 30 Ιουνίου. Συνολικά, θα καταβληθούν 54,43 εκατ. ευρώ σε 263.572 δικαιούχους-νοικοκυριά, που περιλαμβάνουν συνολικά πάνω από 500.000 μέλη. Υπενθυμίζεται ότι η ηλεκτρονική πλατφόρμα του Κοινωνικού Εισοδήματος Αλληλεγγύης (ΚΕΑ) παραμένει ανοιχτή, ώστε οι ενδιαφερόμενοι να την επισκέπτονται και να υποβάλουν τις αιτήσεις τους ανά πάσα στιγμή.\n*Οι συντάξεις και τα επιδόματα ανασφάλιστων υπερηλίκων μηνός Αυγούστου την Παρασκευή 26 Ιουλίου. Συνολικά, θα καταβληθούν 11,44 εκατ. ευρώ σε 34.156 δικαιούχους.\nΔελβινάκι Πωγωνίου: Συνελήφθη 38χρονος αλλοδαπός σ...\nΕπανέρχεται για έξι μήνες το παλαιό καθεστώς έκδοσ...\nΑγροτικός Αστέρας Άνω Καλαμά: Δυο νέες μεταγραφές ...\nΣυνελήφθη 25χρονος αλλοδαπός για μη νόμιμη μεταφορ...\nΠολιτιστικός Σύλλογος Δολιανών «O Γεννάδιος»: Εκλο...\nΠαρακάλαμος: Θεία Λειτουργία την Παρασκευή 26 Ιουλ...\nΟΠΕΚΑ: Το διήμερο 25-26 Ιουλίου, καταβάλλονται μία...\nΚάπνισμα: Πως επηρεάζει τη γονιμότητα σε άνδρες κα...


Kids athletics σε Ηράκλειο και Κερατσίνι\nΤα παιδιά των ακαδημιών του ΟΦΗ του Πήγασου και του Ιδομενέα είχαν την ευκαιρία να πάρουν μέρος σε χριστουγεννιάτικη γιορτή που έγινε στο Παγκρήτιο στάδιο. Οι μικροί αθλητές μαζί με του γονείς τους, πήραν μέρος στο πρόγραμμα kids athletics διασκέδασαν, έπαιξαν και φυσικά έδειξαν τις αθλητικές τους δυνατότητες.\nΣτο Παγκρήτιο βρέθηκε και η κάτοχος του πανελληνίου ρεκόρ στο έπταθλο, Ρούλα Στρατάκη, η οποία είχε την ευκαιρία να μιλήσει στους μικρούς αθλητές και να τους βοηθήσει στη διαδικασία του προγράμματος. Από την εκδήλωση δεν θα μπορούσε να απουσιάζει ο...Αγιος Βασίλης, ο οποίος μοίρασε δώρα στα παιδιά.\nΤο πρόγραμμα Kids athletics εκτελέστηκε και στο Θεμιστόκλειο Δημοτικό Στάδιο με τη συμμετοχή 300 και πλέον παιδιών από τον ΓΣ Γυμναστικός Σύλλογος Κερατσινίου, τον ΣΕΔΑΣ Περάματος και τον ΟΦΚΑ Περιστερίου.


ΕΛΛΗΝΙΚΟΣ ΙΣΤΟΣ: Κινδυνεύουν τα πεύκα του Σεϊχ Σου!\nΚινδυνεύουν τα πεύκα του Σεϊχ Σου!\nΜε... αφανισμό κινδυνεύουν τα πεύκα στο Σέιχ Σου, καθώς φέτος δεν έγινε ο καθιερωμένος ετήσιος ψεκασμός για την καταπολέμηση της πυτιοκάμπης.\nΟι κάμπιες αναπτύσσονται με ραγδαίους ρυθμούς, εφόσον βρουν τις κατάλληλες συνθήκες και οι επιστήμονες μαζί με τους υπαλλήλους των δασικών υπηρεσιών παρακολουθούν την εξέλιξη, ώστε να μη χαθεί το δάσος...\nΟι ψεκασμοί συνήθως γίνονται λίγο μετά τα μέσα Οκτωβρίου κάθε χρόνο. Ομως, φέτος δεν υπήρχαν τα απαιτούμενα κονδύλια. Το πρόβλημα είναι μεγάλο, αφού οι κάμπιες αναπτύσσονται πολύ γρήγορα και μπορούν να αφανίσουν όλα τα πεύκα, οδηγώντας σε μια τεράστια οικολογική καταστροφή στο μοναδικό πνεύμονα πρασίνου της Θεσσαλονίκης.\nΟποιος περπατήσει στο Σέιχ Σου μπορεί πλέον να δει τα πεύκα γεμάτα από κάμπιες, που κατατρώνε τις πευκοβελόνες και απογυμνώνουν τα δένδρα. Πολίτες που επισκέπτονται συχνά το Σέιχ Σου κατήγγειλαν ότι «η κατάσταση φέτος είναι απαράδεκτη. Κι άλλα χρόνια υπήρχαν κάμπιες, αλλά φέτος δεν έχει γίνει καταπολέμηση, με αποτέλεσμα σε όλα τα πεύκα να βλέπεις μεγάλα τμήματα άσπρα (από το κουκούλι). Η κάμπια είναι πολύ επικίνδυνη. Θα εξαφανίσει όλα τα πεύκα. Κάποιος πρέπει να ξυπνήσει τους αρμοδίους». Η δασάρχης Θεσσαλονίκης, Ελισάβετ Κίκα, ξεκάθαρησε πως «ψεκασμοί φέτος δε θα γίνουν, αφού δεν υπάρχουν χρήματα».\nΧρωστούν και τα περυσινά\nΤο χειρότερο όλων, όμως, είναι ότι ακόμη οφείλονται τα χρήματα για τον περσινό ψεκασμό κι αυτό επειδή το υπουργείο Αγροτικής Ανάπτυξης και Τροφίμων, που χορηγούσε τις πιστώσεις για την υλοποίηση των έργων τα οποία μελετούν κάθε χρόνο τα δασαρχεία, αρνήθηκε τις χρηματοδοτήσεις, πετώντας το μπαλάκι στις κατά τόπους περιφέρειες. Οι περιφέρειες αδυνατούν να εξασφαλίσουν κονδύλι 50.000 ευρώ ετησίως (περίπου τόσο κοστίζει ο ψεκασμός με τα ειδικά αεροσκάφη και τα ειδικά σκευάσματα) και πλέον οι αρμόδιες υπηρεσίες, παρότι έχουν έτοιμες τις απαιτούμενες μελέτες, δεν προχωρούν στον ψεκασμό, επειδή δεν έχουν να τον πληρώσουν.\nΗ οικονομική εκκρεμότητα για τον περσινό ψεκασμό στο Σέιχ Σου παραμένει. Κι αν μία χρονιά χωρίς ψεκασμούς δε σημαίνει κατ' ανάγκη και αφανισμό των πεύκων, κανείς δεν μπορεί να προδικάσει τι θα γίνει εφόσον δε λυθεί το πρόβλημα σε βάθος χρόνου...\n«Ελπίζουμε από του χρόνου να ξανακάνουμε ψεκασμούς. Το Σέιχ Σου προστατεύεται διότι ευτυχώς πέρσι έγινε ψεκασμός. Εμείς πάντως παρακολουθούμε την εξέλιξη του πληθυσμού της κάμπιας. Αμεσος κίνδυνος δεν υπάρχει, αλλά κανείς δεν ξέρει να πει με βεβαιότητα ότι δε θα δημιουργηθεί σοβαρό πρόβλημα. Εξάλλου, η κάμπια είναι ικανή να φάει όλα τα πεύκα. Τα ξεραίνει από πάνω μέχρι κάτω και ο πληθυσμός της αυξάνεται ραγδαία, αν δε ληφθούν τα απαιτούμενα μέτρα πρόληψης. Για την αποφυγή τέτοιων δυσάρεστων εξελίξεων, οι υπάλληλοι του δασαρχείου με φυτοπαθολόγους του Εθνικού Ιδρύματος Αγροτικών Ερευνών (ΕΘΙΑΓΕ) παρακολουθούμε καθημερινά την πληθυσμιακή εξέλιξη της κάμπιας ειδικά στο Σέιχ Σου. Πλήρης καταπολέμηση έτσι κι αλλιώς δεν μπορεί να γίνει. Δε γίνεται ποτέ, ούτε όταν ψεκάζουμε. Στα ρέματα, για παράδειγμα, παραμένουν κάμπιες, αφού το αεροπλάνο δεν μπορεί να κατέβει τόσο χαμηλά, ώστε να εξαφανίσει τους πληθυσμούς σε όλη τη δασική έκταση. Θα είμαστε σε εγρήγορση», επισήμανε η κ. Κίκα.


Πουκάμισο Mayoral μπλε καρό 01-211822-00 Mayoral\nΠουκάμισο Mayoral μπλε καρό\nTIMH: 22,00 € 15,40 €\n6 Μηνών-9 Μηνών\nΠουκάμισο μακρυμάνικο. Γιακάς πουκαμίσου. Απαλό βαμβακερό ελαστικό ύφασμα. Λειτουργική τσέπη μπροστά. Διακοσμητικές λεπτομέρειες: Διακοσμητικά σχέδια. Σχέδιο καρό βίτσι.


Σινεφίλια [Cinephilia.Gr] - Φεστιβάλ Καννών 2012 : ένα ημερολόγιο\nΦεστιβάλ Καννών 2012 : ένα ημερολόγιο\nΗ ταινία είναι μια περιπέτεια στο κέντρο της οποίας βρίσκονται δύο αγόρια. Ο Ellis και ο φίλος του Neckbone, βρίσκουν ένα άτομο που λέγεται Mud (Λάσπη) να κρύβεται σ’ ένα νησί στον ποταμό Μισισιπή. Τους αφηγείται φανταστικές ιστορίες – πως σκότωσε έναν άνδρα στο Τέξας και ότι τον κυνηγούν για να τον τιμωρήσουν. Τους λέει ότι σχεδιάζει να βρεθεί με την αγάπη της ζωής του, την Juniper, και να το σκάσει μαζί τους. Επιφυλακτικοί αλλά και περίεργοι, ο Ellis και ο Neckbone συμφωνούν να τον βοηθήσουν. Δεν θα περάσει πολύς καιρός και οι ιστορίες τους Mud θα γίνουν πραγματικότητα. Την μικρή τους πόλη θα πολιορκήσει την ένα όμορφο κορίτσι μαζί με μια ομάδα από κυνηγούς επικηρυγμένων.\nThe Taste of Money - Im Sang-So\nO Young-jak, ιδιαίτερος γραμματέας της κυρίας Baek, σιδηράς κυρίας ενός κορεάτικου επιχειρηματικού ομίλου, ασχολείται κυρίως με θέματα της ιδιωτικής ζωής της πλούσιας οικογένειας. Όταν της αποκαλύπτει ότι ο σύζυγός της, ο κύριος Yoon έχει σχέση με μια νταντά από τις Φιλιππίνες, την Eva, η κυρία Baek απελπισμένη, τον προσεγγίζει σεξουαλικά.\nΟ Young-jak, είναι διχασμένος αφού βρίσκεται πιο κοντά συναισθηματικά στην κόρη της κυρίας Baek, το μόνο μέλος της οικογένειας που τον προσεγγίζει με ειλικρινή συναισθήματα. Μετέωρος ανάμεσα σε μια ηθική στάση και της επιθυμίας του για επαγγελματική ανόδο, ο νεαρός άνδρας πρέπει να πάρει με κριτήριο την επιβίωση του σ’ ένα άγριο κόσμο, την πιο σημαντική απόφαση της ζωής του: να αποφασίσει με ποια πάει και ποια θα αφήσει.\nΟ Im Sang-So, σκηνοθέτης της ταινίας, δηλώνει: «Με την ταινία ήθελα να επαναφέρω στο προσκήνιο τους κλασικούς χαρακτήρες και την επική διάσταση του Σαίξπηρ και του Μπαλζάκ. Ήθελα επίσης να επιβάλλω μια ατμόσφαιρα σασπένς, με μια ανάλογη του Hitchcock σκηνοθεσία. Πιστεύω ότι αυτή είναι μια ταινία της εποχής μας».\nDangerous Liaisons- Jin-ho Hur\nΣαγκάη, Β! Παγκόσμιος Πόλεμος. Η Mo Jieyu συναντά τον Xie Yifan, έναν πρώην φίλο της, ο οποίος ποτέ δεν σταμάτησε να είναι ερωτευμένος μαζί της. Τον πείθει να παίξει ένα ύπουλο παιχνίδι: Πρέπει να αποπλανήσει την αθώα και αφελή Du Fenyu και στη συνέχεια να την παρατήσει. Όμως το παιχνίδι γίνεται όλο και πιο επικίνδυνο, όταν ο Xie ερωτεύεται την Du.\nΜια προσαρμογή του κλασικού γαλλικού μυθιστορήματος «Les Liaisons dangereuses» του Choderlos de Laclos, τοποθετημένο στη Σαγκάη της δεκαετίας του 30 λαμπερό.\nΤους γυναικείους ρόλους υποδύονται η Zhang Ziyi και Cecilia Cheung.\nΗ Νέα Υόρκη είναι σε κατάσταση αναταραχής. Ο καπιταλισμός βρίσκεται σε παρακμή και πλησιάζει προς το τέλος του. Ο Eric Packer, ένα golden boy του Μανχάταν, μπαίνει σε μια άσπρη λιμουζίνα. Ενώ η επίσκεψη του Προέδρου των Ηνωμένων Πολιτειών παραλύει το Μανχάταν, ο Eric Packer θέλει να πάει για κούρεμα στον κουρέα του, στην άλλη άκρη της πόλης. Καθώς η μέρα προχωράει και το χάος εξαπλώνεται, ο Eric Packer παρακολουθεί τον κόσμο του να καταρρέει. Επιπλέον είναι πεπεισμένος ότι κάποιος θα τον δολοφονήσει. Πότε; Πού; Πρόκειται να ζήσει το πιο καθοριστικό 24ωρο της ζωής του.\nΤο σενάριο της ταινίας βασίζεται στο ομότιτλο μυθιστόρημα του 2003 του Don Delillo.\n11/25: The Day Mishima Chose His Own Fate - Koji Wakamatsu\n"Αν εκτιμούμε τόσο πολύ την αξιοπρέπεια στην ζωή, πώς μπορούμε να μην εκτιμούμε την αξιοπρέπεια στο θάνατο. Κανένας θάνατος δεν μπορεί να ονομαστεί μάταιος."\nΣτις 25 Νοεμβρίου του 1970, αυτοκτόνησε με τρόπο τελετουργικό στο Τόκιο στο Υπουργείο Άμυνας. Άφησε πίσω του αριστουργήματα και μια διαμάχη που ο απόηχος της φθάνει μέχρι σήμερα. Ήταν ο Yukio Mishima/ Γιούκιο Μίσιμα, ένας από τους μεγαλύτερους συγγραφείς της Ιαπωνίας. Μαζί με μέλη του ιδιωτικού στρατού -του Tatenokai- ο Mishima κρατώντας όμηρους κάλεσε τους συγκεντρωμένους να ανατρέψουν το δημοκρατικό καθεστώς και να επαναφέρουν τις εξουσίες του αυτοκράτορα. Όταν οι στρατιώτες τον χλεύασαν, ο Mishima διέκοψε την ομιλία του, αποσύρθηκε στο γραφείο του διοικητή, και έκανε Seppuku – την τελετουργική αυτοκτονία των πολεμιστών σαμουράι – τρυπώντας την κοιλιά του με ένα τελετουργικό ξίφος και για να αποκεφαλιστεί στη συνέχεια από έναν από τους συντρόφους του. Τι προσπαθούσε να εκφράσει ο Mishima μ’ αυτές του τις πράξεις; Και πώς πέρασε τις τελευταίες του ώρες;\nIn The Fog- Sergei Loznitsa\nΔυτικά σύνορα της ΕΣΣΔ, 1942. Η περιοχή βρίσκεται υπό γερμανική κατοχή και οι αντάρτες αντιστέκονται σκληρά. Μια αμαξοστοιχία εκτροχιάζεται όχι μακριά από το χωριό όπου ο Sushenya, ένας εργαζόμενος στους σιδηροδρόμους, ζει με την οικογένειά του. Ο Sushenya συλλαμβάνεται μαζί με μια ομάδα σαμποτέρ, αλλά ο Γερμανός αξιωματικός αποφασίζει να μην τον κρεμάσει μαζί με τους υπόλοιπους και να τον απελευθερώσει. Φήμες ότι ο Sushenya πρόδωσε διαδίδονται αμέσως και οι αντάρτες καταφθάνουν για να εκδικηθούν.\nΒαθιά μέσα στο δάσος, όπου δεν υπάρχουν φίλοι ή εχθροί και όπου η διαχωριστική γραμμή μεταξύ προδοσίας και ηρωισμού είναι αδιόρατη, ο Sushenya αναγκάζεται να κάνει μια ηθική επιλογή κάτω από περιστάσεις ανήθικες\nΟ Sergei Loznitsa,σκηνοθέτης της ταινίας, δηλώνει: «Ο Sushenya κατηγορείται για κάτι που δεν έκανε, και δεν έχει τρόπο να αποδείξει την αθωότητά του. Είναι εντελώς μόνος, ακόμα και η σύζυγός του τον υποπτεύεται. Είναι ακριβώς αυτή η μοναξιά του κεντρικού χαρακτήρα, καθώς προσπαθεί να επικοινωνήσει με μια κοινωνία που δεν τον εμπιστεύεται που κάνει το βιβλίο του Vasili Bykov τόσο σημαντικό. Όμως αυτή η επικοινωνία είναι αδύνατη, επειδή "τα μάτια και τα αυτιά είναι κακοί μάρτυρες για τους άνδρες, των οποίων οι ψυχές έχουν βάρβαρη φύση", για να αναφέρω τον Ηράκλειτο».\nPost Tenebras Lux- Carlos Reygadas\nΟ Juan και η οικογένεια του ζουν στη μεξικανική ύπαιθρο. Εκεί βιώνουν δύο απόλυτα ξεχωριστούς κόσμους. Και κανείς δεν γνωρίζει εάν αυτοί οι δύο κόσμοι είναι συμπληρωματικοί ή εάν ο ένας προσπαθεί να εξαλείψει τον άλλο.\nΗ φιλμογραφία του σκηνοθέτη Carlos Reygadas περιλαμβάνει τις ταινίες Stellet Licht (2007), Batalla En El Cielo (2005), Japón (2002).\nThe King of Pigs- Sang-ho Yeun\nΟ Kyung-min, ένας επιχειρηματίας, και ο Jong-suk, ένας αποτυχημένος συγγραφέας, είναι πρώην συμμαθητές. Κατά τη διάρκεια ενός δείπνου θα αναπολήσουν τις ημέρες στο σχολείο, όταν μια ιδιαίτερα σκληρή ομάδα σπουδαστών, τα "Σκυλιά", επέβαλλε τον τρόμο: Καψόνια και εκφοβισμός στους άλλους μαθητές, στα "Γουρούνια". Μια μέρα, ο Chul Kim, ένας από τους συμμαθητές τους, αντιστάθηκε στα "Σκυλιά". Αυτός θα γίνει η μοναδική τους ελπίδα να δοθεί ένα τέλος στην τυραννία. Δεκαπέντε χρόνια μετά, παραμένει ένας ήρωας….\nΗ ταινία είναι κινουμένων σχεδίων.\nΗ ταινία αφηγείται την ιστορία ενός νεαρού άνδρα ο οποίος επιστρέφει σε μια μικρή πόλη της Φλόριντα. Θέλει να βοηθήσει τον αδελφό του δημοσιογράφο να αποκαλύψει την αλήθεια σχετικά μ’ έναν άνδρα καταδικασμένο σε θάνατο, ο οποίος είναι πιθανόν να έχει καταδικαστεί άδικα. Στην πορεία θα ερωτευθεί την ερωμένη του κατάδικου. Έντονες συγκρούσεις και απρόοπτοι κίνδυνοι, εξαπατήσεις και αποπλανήσεις, προδοσίες θα είναι τα αποτελέσματα.\nΗ προηγούμενη ταινία του σκηνοθέτη Lee Daniels ήταν το Precious (2009).\nHoly Motors -Leos Carax\nΑπό το πρωί μέχρι το βράδυ. Λίγες ώρες από τη ζωή του κυρίου Oscar, ενός μυστηριώδους προσώπου που ζει πολλαπλές παράλληλες ζωές: Είναι βιομήχανος, δολοφόνος, ζητιάνος, τέρας, οικογενειάρχης. Σαν να υποδύεται κάποιο χαρακτήρα, να χάνεται μέσα σε ρόλους – Όμως οι κάμερες πού είναι;\nΟ κύριος Oscar είναι μόνος. Συνοδεύεται μόνο από την Céline, μια λεπτή ξανθιά γυναίκα η οποία βρίσκεται πίσω από το τιμόνι της τεράστιας μηχανής που τον μεταφέρει σε κάθε σημείου του Παρισιού. Είναι σαν ένας ευσυνείδητος δολοφόνος που περνά από στόχο σε στόχο. Αναζητώντας μια γοητευτική χειρονομία, τη μυστηριώδη κινητήρια δύναμη, τις γυναίκες, τα φαντάσματα προηγούμενων ζωών.\nΌμως πού είναι το σπίτι του, η οικογένειά του;\nΣτην ταινία παίζουν μεταξύ άλλων και οι Eva Mendes, Kylie Minogue, Michel Piccoli.\n7 Dias en la Habana -Benicio Del Toro, Pablo Trapero, Julio Medem, Elia Suleiman, Gaspar Noé, Juan Carlos Tabio, Laurent Cantet\nΑφετηρία της ταινίας ήταν η ιδέα να εξερευνηθεί η πόλη σε μια συγκεκριμένη στιγμή της ιστορίας της: Η Αβάνα χωρίς αμφιβολία πρόκειται να αλλάξει ριζικά τα επόμενα χρόνια. Η μετάβαση προς το νέο συμβαίνει ήδη: τα όρια της αλλάζουν, ο πολιτισμό της αλλάζει ενσωματώνοντας νέους τρόπους σκέψης και δημιουργίας, νέους τρόπους ζωής. Σκηνοθέτες όπως οι Benicio Del Toro, Pablo Trapero, Julio Medem, Elia Suleiman, Gaspar Noé, Juan Carlos Tabio, Laurent Cantet καταγράφουν την πόλη. Κινηματογραφούν τον τόπο και τους ανθρώπους, σ’ ένα νησί του οποίου ο μαγνητισμός και η μαγική του αύρα είναι εντελώς δυσανάλογα με ότι θα ανέμενε κανείς από τη γεωγραφική της διάσταση και μόνο.\nΗ ταινία 7 Dias en la Habana είναι ένα στιγμιότυπο της Αβάνας το 2012: ένα πολυδιάστατο πορτρέτο αυτής της ιδιαίτερης στον χαρακτήρα πόλης.\nOn The Road -Walter Salles\nΑμέσως μετά το θάνατο του πατέρα του, ο Sal Paradise, ένας επίδοξος συγγραφέας από τη Νέα Υόρκη, συναντά τον Dean Moriarty, ένα γοητευτικό πρώην κατάδικο, που είναι παντρεμένος με την απελευθερωμένη και σαγηνευτική Marylou. Ο Sal και Dean αμέσως θα δεθούν με τους δεσμούς μια αληθινής φιλίας . Αποφασισμένοι να μην περιορισθούν σε μια ασφυκτική ζωή, οι δύο φίλοι θα κόψουν τους δεσμούς που τους δένουν με το παρελθόν τους και παρέα με την Marylou θα βρεθούν στον δρόμο. Οι τρεις νέοι αναζητούν την ελευθερία, θέλουν να ανακαλύψουν τον κόσμο, θέλουν να ανακαλύψουν τον εαυτό τους…\nΗ ταινία βασίζεται στο κλασικό μυθιστόρημα της beat λογοτεχνίας On The Road του Jack Kerouac.\nNo- Pablo Larraín\nΟ Augusto Pinochet, επί χρόνια δικτάτορας της Χιλής, μετά από διεθνείς πιέσεις, οδηγείται στη διεξαγωγή δημοψηφίσματος για την προεδρία του το 1988. Οι ηγέτες της αντιπολίτευσης πείθουν τον Rene Saavedra, ένα θαραλλέο στέλεχος μιας διαφημιστικής εταιρίας, να ηγηθεί της προεκλογικής εκστρατείας τους. Με πενιχρά μέσα και υπό συνεχή παρακολούθηση από τα ανδρείκελα του δικτάτορα, ο Saavedra και η ομάδα του θα υλοποιήσουν ένα τολμηρό σχέδιο για να κερδίσουν τις εκλογές και να απελευθερώσουν τη χώρας τους από την καταπίεση.\nΣτον ρόλο του Rene Saavedra ο Gael García Bernal .\nThe Angels' Share-Ken Loach\nΜια γλυκόπικρη κωμωδία γι’ ένα νεαρό στη Γλασκόβη που θέλει να ξεφύγει από τα λάθη της προηγούμενης ζωής του. Όταν ο Robbie πάει στο μαιευτήριο για να επισκεφθεί την φίλη του Leonie και να δει το νεογέννητο γιο του Luke για πρώτη φορά, συγκινείται. Ορκίζεται ότι ο Luke δεν ακολουθήσει τον ίδιο δρόμο μ’ αυτόν…\nΟ Ken Loach, σκηνοθέτης της ταινίας, δηλώνει: «Στα τέλη του περασμένου χρόνου, ο αριθμός των νέων ανέργων στη Βρετανία, για πρώτη φορά, έφτασε πάνω από ένα εκατομμύριο. Θελήσαμε να αφηγηθούμε μια ιστορία γι’ αυτή τη γενιά των νέων ανθρώπων, πολλοί από τους οποίους αντιμετωπίζουν ένα μέλλον χωρίς προοπτική. Είναι σχεδόν βέβαιοι ότι δεν θα βρουν μια θέση εργασίας, δεν θα έχουν μόνιμη σταθερή δουλειά. Τι ακριβώς επίδραση έχει αυτό στους ανθρώπους και πώς αυτοί βλέπουν τους εαυτούς τους;»\nA perdre la raison- Joachim Lafosse\nΗ ιστορία της σχέσης ενός νεαρού ζευγαριού που, παρά τον έρωτα τους, οδηγείται προς σε μια τραγική κατάληξη.\nΗ Murielle και ο Mounir αγαπιούνται με πάθος. Από τότε που ήταν παιδί, ο νεαρός άνδρας ζει με τον γιατρό Pinget που του παρέχει μια άνετη ζωή. Όταν ο Mounir και η Murielle αποφασίζουν να παντρευτούν και να κάνουν παιδιά, η εξάρτηση του ζευγαριού από τον γιατρό αυξάνει σε υπερβολικό βαθμό. Η Murielle βρίσκει τον εαυτό της να έχει παγιδευτεί σε μια νοσηρή κατάσταση…\nΗ ταινία, εμπνευσμένη από μια αληθινή ιστορία που συγκλόνισε το Βέλγιο.\nLe grand soir- Benoît Delépine & Gustave Kervern\nΤα δύο αδέλφια σαν χαρακτήρες είναι εντελώς διαφορετικοί: ακολουθούν διαφορετικούς δρόμους στη ζωή. Ο ένας, ο Not, είναι ένας πωλητής σε ένα κατάστημα μιας εμπορικής αλυσίδας, ενώ ο άλλος, ο Jean Pierre, φαντασιώνεται ότι είναι ο παλιότερος «πανκ-με-σκύλο» στην Ευρώπη...\nΌμως οι συγκυρίες της ζωής θα τους φέρουν κοντά, βγάζοντας τους στο δρόμο.\nΗ ταινία είναι η ιστορία μιας οικογένειας που αποφασίζει να κάνει μια επανάσταση ... με τον δικό της τρόπο.\nΌταν κατά τη διάρκεια ενός παιχνιδιού πόκερ οι συμμετέχοντες ληστεύονται, η Μαφία καλεί τον Jackie Cogan για να αποδώσει δικαιοσύνη. Ο Jackie πρέπει να εντοπίσει και να τιμωρήσει τους υπεύθυνους της ληστείας. Η αποστολή του περιπλέκεται από όσους συναντά: ένας ηλικιωμένος μεθυσμένος πληρωμένος δολοφόνος, κάποιοι γκάνγκστερ, ένας ζιγκολό….\nΣτην ταινία παίζουν οι Brad Pitt, James Gandolfini, Ray Liotta.\nLike Someone In Love- Abbas Kiarostami\nΈνας ηλικιωμένος και μια νεαρή γυναίκα συναντιούνται στο Τόκιο. Αυτή δεν ξέρει τίποτα γι' αυτόν. Αυτός απλώς νομίζει ότι την ξέρει. Την καλωσορίζει στο σπίτι του. Τού προσφέρει το σώμα της. Ο ιστός που υφαίνεται μεταξύ τους, στο χρονικό διάστημα του ενός 24ωρου, είναι πυκνός στην ύφανση του…\nΟ Marin Karmitz παραγωγός της ταινίας σχολιάζει: «Κάνοντας την ταινία του στην Ιαπωνία ο Abbas Kiarostami αναγκάστηκε να γράψει ένα σενάριο. Αυτό τού δημιούργησε μια απόσταση με την ταινία, και μια απόσταση ως προς το Ιράν. Αμέσως τον έκανε να αισθανθεί ξένος, κάτι που του επέτρεψε να φτάσει με πιο άμεσο τρόπο στην ουσία της ταινίας. Υπάρχει ένα πολύ ενδιαφέρον θέμα στην ταινία Like Someone In Love που αξίζει να διερευνηθεί: το θέμα των αντανακλάσεων. Αντανακλάσεις που δημιουργούν σκηνικά, νέους χώρους, εικόνες σε αντανάκλαση που προκαλούν την έκπληξη».\nIn Another Country- Hong Sangsoo\nΜια μητέρα και η κόρη της αναζητούν καταφύγιο από τους δανειστές τους σε μια παραλιακή πόλη. Για να αποσπάσει την προσοχή της από την πιεστική πραγματικότητα, η νεαρή γυναίκα ξεκινά να γράφει ένα σενάριο για μια ταινία. Σ’ αυτό εμφανίζονται τρεις γυναίκες που ονομάζονται Anne. Η κάθε μια απ’ αυτές επισκέπτεται την παραθαλάσσια πόλη. Η πρώτη Anne είναι μια επιτυχημένη σκηνοθέτις. Η δεύτερη Anne μια παντρεμένη γυναίκα που διατηρεί μια κρυφή ερωτική σχέση μ’ έναν Κορεάτη. Η τρίτη Anne είναι μια χωρισμένη που άνδρας της την παράτησε για μια Κορεάτισα. Η κάθε Anne κινείται στους ίδιους χώρους συναντά τα ίδια πρόσωπα και ζει την ίδια (;) ιστορία…\nΗ ταινία αποτελείται από τρεις πράξεις, και είναι περιττό να αναφέρουμε ότι η δομή της απέχει πολύ από το να είναι μιας απλής σπονδυλωτής ταινίας. Αυτή είναι μια τυπική ταινία του Hong Sangsoo.\nΣτην ταινία παίζει η Isabelle Huppert.\nΚατά ένα παράδοξο τρόπο, όντας πλέον στον άλλο κόσμο, ο διάσημος συγγραφέας Antoine d'Anthac κατορθώνει να συγκεντρώσει όλους τους φίλους του ηθοποιούς που έχουν εμφανιστεί όλα αυτά τα χρόνια στο έργο του "Ευρυδίκη". Θα παρακολουθήσουν μια νέα παράσταση του θεατρικού έργου από ένα νέο θίασο, με το όνομα La Compagnie de la Colombe. Το γεγονός αυτό αλλά και οι μνήμες των παραστάσεων που έχουν παίξει πυροδοτεί την αφήγηση. Μπορεί ο έρωτας, η ζωή, ο θάνατος να έχουν κάποια θέση στη σκηνή ενός θεάτρου; Θα κληθούν να απαντήσουν οι συγκεντρωμένοι. Και οι εκπλήξεις έχουν μόλις αρχίσει ...\nΟ Alain Resnais σημειώνει: «Συγκινούμαι ιδιαίτερα όταν βλέπω ένα ηθοποιό να παίζει ένα ρόλο που είχε υποδυθεί στο παρελθόν. Η πρόκληση της ταινίας ήταν να διατηρηθεί το δραματικό στοιχείο στη διαλογική σχέση μεταξύ των φίλων του Antoine (που στο παρελθόν είχαν παίξει στην θεατρική παράσταση) και των ηθοποιών της νέας παράστασης».\nAi To Makoto (For Love's Sake) - Takashi Miike\nΜια μέρα, η Makoto ξαφνικά εμφανίζεται μπροστά στον Ai, ένα σπουδαστή από μια πλούσια οικογένεια που φοιτά στο λύκειο Aobadai. Τη στιγμή που αυτός αντικρίζει την Makoto, αυτή παρατηρεί την ουλή που έχει στο μέτωπό του: μια ουλή που προκλήθηκε από ένα ατύχημα σε ένα χιονοδρομικό κέντρο κατά τη διάρκεια της παιδικής του ηλικίας. Μια περίεργη σχέση αναπτύσσεται μεταξύ των δύο τους…\nΗ ταινία βασίζεται στη σειρά manga του Ikki Kajiwara. Ο Takashi Miike την μετασχηματίζει σ’ ένα βίαιο μιούζικαλ που διαδραματίζεται σ’ ένα λύκειο. Η ταινία είναι ένα υβρίδιο ανάμεσα στο West Side Story και την ταινία του Takashi Miike Crows Zero. Επιπλέον είναι κατά κάποιο τρόπο η επιστροφή του σκηνοθέτη στις χαοτικές, δαιδαλώδεις μυθοπλασίες που χαρακτηρίζουν όλη τη φιλμογραφία του.\nElefante Blanco -Pablo Trapero\nΗ Villa Virgin είναι μια παραγκούπολη στις φτωχογειτονιές του Μπουένος Άιρες. Ο Julian και Nicolas είναι δύο ιερείς που δουλεύουν με αυταπάρνηση για να βοηθήσουν τους ντόπιους. Ο Julian χρησιμοποιεί τις πολιτικές διασυνδέσεις του για την κατασκευή ενός νοσοκομείου. Μάρτυρας ενός τραγικού επεισοδίου στη ζούγκλα -όπου παραστρατιωτικές δυνάμεις δολοφόνησαν χωρικούς-, ο Nicolas επιστρέφει και βοηθά τον φίλο του. Έντονα προβληματισμένος και με την πίστη του αποδυναμωμένη, ο Nicolas βρίσκει παρηγοριά στην Luciana, μια νεαρή, γοητευτική κοινωνική λειτουργός, άθεη. Όμως η ένταση και τη βία στην παραγκούπολη αυξάνεται εξαιτίας των συγκρούσεων μεταξύ των καρτέλ ναρκωτικών…\nΟ Pablo Trapero, σκηνοθέτης της ταινίας, δηλώνει: «Η ταινία μας προσφέρει μια εικόνα μιας μεγάλης μερίδας ανθρώπων που εργάζονται καθημερινά, σιωπηλά, με αφοσίωση, για να αλλάξουν τα πράγματα, να αλλάξει τουλάχιστον κάτι σε αυτές τις γειτονιές».\nΟ Georges και η Anne είναι ζευγάρι, 80χρονοι, συνταξιούχοι δάσκαλοι μουσικής. Η κόρη τους, η οποία επίσης είναι ένας μουσικός, ζει στο εξωτερικό με την οικογένειά της. Μια μέρα, η Anne δέχεται επίθεση. Η αγάπη που δένει το ζευγάρι δοκιμάζεται σκληρά.\nΣτους κεντρικούς ρόλους βρίσκουμε τους Jean-Louis Trintignant, Emmanuelle Riva, Isabelle Huppert. Διευθυντής φωτογραφίας της ταινίας είναι ο Darius Khondji, συνεργάτης μεταξύ άλλων και των Jean-Pierre Jeunet, David Fincher, Bernardo Bertolucci, Roman Polanski, Sydney Pollack, Woody Allen, Wong Kar-wai.\nΌπως στα γουέστερν, η ταινία αρχίζει με μια απόδραση. Όμως αυτή δεν γίνεται από τη φυλακή ενός σερίφη, αλλά από μια φυλακή ανηλίκων: Είναι οι Gaucho, Simón, Grace, Monzón, και ο Demián που το σκάνε. Φεύγοντας από τη φυλακή αναζητούν ένα τόπο -τη θέση τους στον κόσμο. Προκειμένου να επιβιώσουν θα κυνηγήσουν, θα κλέψουν, θα βρουν το στόχο τους, θα το χάσουν και θα το βρουν ξανά, και θα καταπιέσουν τις παρορμήσεις τους, θα συνεργαστούν μεταξύ τους.\nΣ’ αυτήν την ιστορία συνόλου, ο σκηνοθέτης προωθεί την αφήγηση χωρίς να παραμελεί τις ιδιαιτερότητες του κάθε χαρακτήρα. Η ταινία είναι ένα ταξίδι στην έρημο, που σύντομα γίνεται ένα μυστικιστικός μύθος για το θάρρος και τη χάρη.\nΜετά από ένα δύσκολο διαζύγιο, ο 40χρονος Lucas έχει μια νέα κοπέλα, μια νέα θέση και σιγά- σιγά αποκαθιστά τη σχέση του με τον έφηβο γιο του, Marcus. Όμως τα πράγματα δεν πάνε καλά. Καθώς το χιόνι πέφτει και ανάβουν τα φώτα των Χριστουγέννων, ένα ψέμα εξαπλώνεται σαν ένας ιός. Ένα ψέμα που σιγά -σιγά γίνεται αλήθεια, το κουτσομπολιό, η αμφιβολία και η κακία προκαλούν ένα κυνήγι μαγισσών που σύντομα απειλεί να καταστρέψει τη ζωή ενός αθώου ανθρώπου. Η δυσπιστία εισβάλλει στην μικρή κοινότητα που βρίσκεται ξαφνικά σε μια συλλογική κατάσταση υστερίας, και ο Lucas παλεύει μόνος του για τη ζωή και την αξιοπρέπειά του.\n"Ο ήρωας είναι κατά κάποιο τρόπο ένα πορτραίτο του σύγχρονου σκανδιναβού άνδρα», λέει ο Vinterberg. «Είναι θερμός, φιλικός, βοηθάει τους άλλους, είναι ταπεινόφρων. Κάνει ότι του λένε και τον εξουσιάζει η πρώην γυναίκα του. Κατά κάποιο τρόπο είναι ευνουχισμένος. Με τον Mads Mikkelsen [σ.τ.ε. ο ηθοποιός που υποδύεται τον χαρακτήρα] παρακολουθούμε την εξέλιξη του από ένα τέτοιου τύπου άτομο. Πώς θα κρατήσει την αξιοπρέπειά του, χωρίς να γίνει βίαιος; Πώς διαχειρίζεται τη δύσκολη πραγματικότητα, χωρίς να χάσει το σκανδιναβικό χαρακτήρα του;"\nLa Pirogue-Moussa Touré\nΟ Baye Laye είναι ο καπετάνιος ενός αλιευτικού σκάφους από την Σενεγάλη. Όπως πολλοί από τους συμπατριώτες του ονειρεύεται νέους τόπους, όπου μπορεί να προσφέρει μια καλύτερη ζωή στην οικογένειά του. Όταν τού προτείνεται να οδηγήσει ένα σκάφος στην Ευρώπη, διαμέσου των Καναρίων Νήσων, δέχεται απρόθυμα τη δουλειά, γνωρίζοντας καλά τους κινδύνους που θα αντιμετωπίσει. Οδηγώντας μια ομάδα από 30 άνδρες που δεν μιλούν όλοι την ίδια γλώσσα και κάποιοι από τους οποίους δεν έχουν δει ποτέ θάλασσα, ο Bayer Laye θα αντιμετωπίσει εμπόδια και κινδύνους, καθώς επιχειρεί να προσεγγίσει τις μακρινές ακτές της Ευρώπης.\nLawless -John Hillcoat\nΗ ταινία αφηγείται την πραγματική ιστορία των διαβόητων Αδελφών Bondurant, λαθρέμπορων που αναζητούσαν το αμερικανικό όνειρο την εποχή της ποτοαπαγόρευσης στην πολιτεία Βιρτζίνια. Σε αυτή την ιστορία -εμπνευσμένη από την αληθινή ζωή της οικογένειας Bondurant, όπως καταγράφηκε από τον απόγονο της οικογένειας Matt Bondurant στο μυθιστόρημά του The Wettest County In The World-, η αμοιβαία εμπιστοσύνη μεταξύ των τριών αδελφών τίθεται σε δοκιμασία, με φόντο την έξαρση της εγκληματικότητας.\nΗ ταινία του John Hillcoat -The Road, The Proposition- αφηγείται μια επικών διαστάσεων γκανγκστερική ιστορία (και όχι μόνο). Δηλώνει σχετικά: «Λατρεύω τον κόσμο του μυθιστορήματος The Wettest County In The World. Μ’ αρέσουν τα γουέστερν, όμως αυτό που αναζητούσα ήταν μια ταινία με γκάνγκστερ. Αυτή είναι κάτι νέο: Είναι όπως ένα γουέστερν αλλά και μια γκανγκστερική ταινία.».\nΤο σενάριο της ταινίας είναι γραμμένο από τον Nick Cave.\nAntiviral- Brandon Cronenberg\nΟ Syd March είναι υπάλληλος σε μια κλινική που πουλάει ενέσεις ιών που συλλέγονται από άρρωστες διασημότητες, στους φανατικούς οπαδούς τους: Μια εμπορεύσιμη, βιολογική «Θεία κοινωνία».\nΕπιπλέον ο Syd προμηθεύει παράνομα δείγματα των ιών αυτών σε ομάδες «βιολογικών» πειρατών. Βγάζει τα δείγματα των ιών από την κλινική μέσα στο ίδιο του το σώμα. Όταν μολυνθεί με την ίδια ασθένεια που σκότωσε την σούπερ σταρ Hannah Geist, ο Syd γίνεται στόχος για τους συλλέκτες και τους φανατικούς οπαδούς. Για να μην έχει μια τραγική κατάληξη πρέπει να διαλευκάνει το μυστήριο γύρω από το θάνατο της .\nBeyond The Hills -Cristian Mungiu\nΗ Alina έχει έρθει στην Ρουμανία από τη Γερμανία για να πάρει μαζί της την Voichiţa -το μόνο άτομο που αγαπά και που την αγάπησε σ’ αυτόν τον κόσμο. Όμως η Voichiţa ανακάλυψε τον Θεό. Και ο Θεός είναι ο πιο δύσκολος εραστής -μπορεί να ζηλέψει.\nΟ Cristian Mungiu δηλώνει: «Είναι κυρίως μια ταινία για την αγάπη και την ελεύθερη βούληση: κυρίως για το πώς η αγάπη μπορεί να μετατρέψει τις έννοιες του καλού και του κακού. Τα περισσότερα από τα μεγαλύτερα λάθη αυτού του κόσμου έχουν γίνει στο όνομα της πίστης, και με την απόλυτη πεποίθηση ότι έγιναν για καλό σκοπό. (…) Επιπλέον αναφέρεται επίσης σ’ ένα συγκεκριμένο τρόπο με τον οποίο βιώνεται η θρησκεία. Το πρόβλημα αφορά το πόσο πολύ οι πιστοί δίνουν σημασία στον σεβασμό των θρησκευτικών συνηθειών και κανόνων και πόσο λίγο δίνουν σημασία στην εφαρμογή στην καθημερινή τους ζωή της ουσίας του Χριστιανισμού».\nReality -Matteo Garrone\nΟ Λουτσιάνο βιοπορίζεται πουλώντας ψάρια στην Νάπολη, συμπληρώνοντας το εισόδημα του κάνοντας μικροαπάτες μαζί με τη σύζυγό του Μαρία. Συμπαθητικός και διασκεδαστικός τύπος, ο Λουτσιάνο δεν χάνει ποτέ την ευκαιρία να παρουσιάσει το σόου του, με θεατές για τους πελάτες του και τους αμέτρητους συγγενείς τους. Μια μέρα η οικογένειά του τον παροτρύνει να δοκιμάσει την τύχη του στο τηλεοπτικό σόου Big Brother. Κυνηγώντας το όνειρο, η αντίληψη του για την πραγματικότητας αρχίζει να αλλάζει.\nΟ Matteo Garrone δηλώνει: «Αυτή είναι μια ταινία για το πώς αντιλαμβανόμαστε την πραγματικότητα. Αφηγείται την ιστορία ενός ανθρώπου που εγκαταλείπει την πραγματικότητα για να μπει σε μια δική του φανταστική διάσταση. Νομίζω ότι ο Λουτσιάνο, ο πρωταγωνιστής της ταινίας, είναι ένας σύγχρονος Πινόκιο- χαρακτηρίζεται από παιδική αθωότητα και αφέλεια. Τον παρακολουθώ με την κάμερά μου, σαν να ζει μια φανταστική περιπέτεια.»\nLaurence Anyways -Xavier Dolan\nΔεκαετία του 90. Ένας άντρας προσπαθεί να διασώσει τη σχέση του με την αρραβωνιαστικιά του, μετά την αποκάλυψη των σχεδίων του να γίνει μια γυναίκα.\nΗ ταινία Laurence Anyways του 23χρονου Xavier Dolan (J'ai tué ma mère, Les amours imaginaires) είναι μια ασυνήθιστη ιστορία αγάπης.\nParadies: Liebe -Ulrich Seidl\nΣτις παραλίες της Κένυας είναι γνωστές ως "sugar mamas": Ευρωπαίες που αναζητούν στην Αφρική, αγόρια που προσφέρουν «επί πληρωμή» ερωτική συντροφιά. Η Τερέζα, μια 50χρονη αυστριακή, ταξιδεύει σε αυτόν τον παράδεισο των διακοπών.\nΗ ταινία αφηγείται ιστορίες αυτών των μεγαλύτερων σε ηλικία γυναικών και των νέων ερωτικών τους συντρόφων, ιστορίες της Ευρώπης και της Αφρικής, ιστορίες όσων τούς εκμεταλλεύονται, και ιστορίες όσων καταλήγουν να εκμεταλλεύονται άλλους. Η ταινία του Ulrich Seidl είναι η πρώτη μιας τριλογίας για τρεις γυναίκες, τρεις ιστορίες διακοπών και τρεις ιστορίες για την λαχτάρα να βρεθεί η ευτυχία σήμερα.\nΟ γνωστός και από τα ντοκιμαντέρ του Ulrich Seidl δηλώνει: «Και οι τρεις ταινίες μυθοπλασίας μου -Dog Days, Import Export και τώρα Paradies: Liebe – αφηγούνται ιστορίες που είναι μυθοπλασίες, αλλά σ’ ένα μεγάλο βαθμό εμπεριέχουν, ως σημείο εκκίνησης, προσωπικές παρατηρήσεις, εμπειρίες και συναντήσεις με άλλους. Αντλείς από την πραγματικότητα και ταυτόχρονα την επανα-συνθέτεις εκ νέου».\nDe rouille et d'os -Jacques Audiard\nΌλα ξεκινούν στα βόρεια της Γαλλίας. Ο Ali ξαφνικά βρίσκεται να είναι υπεύθυνος για έναν 5χρονο. Ο Sam είναι ο γιος του, αλλά τον ξέρει ελάχιστα. Άστεγος, αδέκαρος και χωρίς φίλους, ο Ali καταφεύγει με την αδελφή του στην Antibes. Τα πράγματα μοιάζουν να καλυτερεύουν: τους φιλοξενεί στο γκαράζ της και παίρνει το παιδί υπο την προστασία της.. Στη διάρκεια ενός καυγά σ’ ένα κλαμπ ο Ali συναντά την Stephanie. Τη συνοδεύει στο σπίτι της και της αφήνει τον αριθμό τηλεφώνου του. Αυτός είναι φτωχός, και αυτή είναι όμορφη και γεμάτη αυτοπεποίθηση.\nΣτην ταινία πρωταγωνιστεί η Marion Cotillard (La vie en rose), Το σενάριο βασίζεται στη συλλογή διηγημάτων “Rust and Bone” του Craig Davidson.\nBaad El Mawkeaa -Yousry Nasrallah\nΟ Mahmoud είναι ένας από τους «ιππότες της πλατείας Ταχρίρ», οι οποίοι, στις 2 Φλεβάρη του 2011, εξαναγκάζονται από το καθεστώς Μουμπάρακ να επιτεθούν στους νέους επαναστάτες. Χτυπημένος, ταπεινωμένος, και άνεργος, εξορίζεται στη γειτονιά του, κοντά στις πυραμίδες. Τότε είναι που συναντά την Reem, μια νεαρή διαζευγμένη, σύγχρονη και κοσμική, που εργάζεται στη διαφήμιση. Η Reem είναι μια μαχητική επαναστάτρια και ζει σε μια πλούσια συνοικία του Καΐρου. Η συνάντησή τους θα αλλάξει τις ζωές τους ...\nMystery- Lou Ye\nΗ Lu Jie δεν έχει ιδέα ο σύζυγός της Yongzhao ζει μια διπλή ζωή, μέχρι την ημέρα που τον βλέπει να μπαίνει σ’ ένα ξενοδοχείο με μια νεαρή γυναίκα. Ο κόσμος της καταρρέει - και αυτό είναι μόνο η αρχή. Λίγες ώρες αργότερα, η νεαρή γυναίκα σκοτώνεται από τις ρόδες ενός αυτοκινήτου. Ο αστυνομικός που είναι υπεύθυνος της υπόθεσης αρνείται να πιστέψει ο θάνατός της ήταν τυχαίος ...\nΣχετικά με το στυλ της ταινίας ο σκηνοθέτης δηλώνει: «Αναζητώ αυτό που εγώ αποκαλώ «φυσικό χρόνο»: υπάρχει ένας εσωτερικός ρυθμός που αντιστοιχεί σε κάθε κατάσταση και τον οποίο θα πρέπει να βρεις. Πάνω απ 'όλα όμως εξαρτάται από τους ηθοποιούς.»\nStudent -Darezhan Omirbayev\nΗ ταινία βασίζεται στο μυθιστόρημα του Φιόντορ Ντοστογιέφσκι «Έγκλημα και Τιμωρία». Ένας φοιτητής της Φιλοσοφικής Σχολής χωρίς χρήματα, βυθισμένος στη μοναξιά του, θα διαβεί τα σύνορα του νόμου και της ηθικής. Μια μέρα, ο ιδιοκτήτης ενός καταστήματος και ένας πελάτης γίνονται τα πρώτα θύματα του. Η αίσθηση της ενοχής διαρκώς διογκώνεται. Σταδιακά, ο φοιτητής αντιλαμβάνεται τι είχε κάνει, πηγαίνει στην αστυνομία και παραδίδεται.\nΟ Darezhan Omirbayev δηλώνει σχετικά: «Η δεκαετία του '60 του 19ου αιώνα ήταν η περίοδος της έναρξης του καπιταλισμού και προκάλεσε συγκρούσεις μέσα στη ρωσική κοινωνία. Η αντίδραση των νέων της εποχής ήταν έντονη, και ο Ντοστογιέφσκι μ’ αυτά που έγραψε συνέλαβε το «πνεύμα της εποχής». Η ίδια διαδικασία αυτή τη στιγμή βρίσκεται σε εξέλιξη στο σημερινό Καζακστάν: υπάρχει πολύ μεγάλο οικονομικό χάσμα μεταξύ των ανθρώπων και αυτό προβληματίζει πάρα πολύ τους νέους του Καζακστάν».\nMoonrise Kingdom -Wes Anderson\nΔιαδραματιζόμενη σ’ ένα νησί στα ανοικτά των ακτών της Νέας Αγγλίας το καλοκαίρι του 1965, η ταινία του Wes Anderson (The Royal Tenenbaums, Fantastic Mr. Fox, Rushmore) έχει στο κέντρο της δύο 12χρονους που ερωτεύονται, συνάπτουν μια μυστική συμφωνία και το σκάνε μαζί στις ερημιές. Μια σφοδρή καταιγίδα βρίσκεται σε εξέλιξη στα ανοιχτά και η μέχρι τότε φιλήσυχη κοινότητα του νησιού χάνει τις ισορροπίες της.\nΟι ταινίες του Wes Anderson συνδυάζουν μια ενήλικη σοβαρότητα μ' ένα τόνο παιχνιδιάρικης προσποίησης και ακριβώς γι’ αυτό μπορεί να προσεγγίσει το σύμπαν των νεαρών πρωταγωνιστών του. Η ταινία Moonrise Kingdom απεικονίζει αυτό το κλειστό σύμπαν και τις μαγικές στιγμές που συχνά συνοδεύουν τα καλοκαίρια της παιδικής ηλικίας.\nΤο σενάριο είναι των Wes Anderson και Roman Coppola, και πρωταγωνιστούν οι Bruce Willis, Edward Norton, Bill Murray, Tilda Swinton, Frances McDormand και Harvey Keitel.\nΗ κριτική επιτροπή του Φεστιβάλ Καννών 2012 αποτελείται από τους:\nNanni Moretti (σκηνοθέτης), Jean Paul Gaultier (σχεδιαστής), Ewan Mc gregor (ηθοποιός), Raoul Peck (σκηνοθέτης), Alexander Payne (σκηνοθέτης), Emmanuelle Devos (ηθοποιός), Andrea Arnold (σκηνοθέτης ), Hiam Abbas (ηθοποιός, σκηνοθέτης) , Diane Kruger (ηθοποιός).\nΟι ταινίες του 65ου Φεστιβάλ Καννών\nIm Nebel (Dans La Brume) - Sergei Loznitsa\nJagten (The Hunt) -Thomas Vinterberg\nBaad El Mawkeaa (Apres La Bataille) - Yousry Nasrallah\nLe Grand Soir -Benoit Delepine & Gustave Kervern\n7 Dias En La Habana - B. Del Toro, P. Trapero, J. Medem, E. Suleiman, J. C. Tabio, G. Noe &L. Cantet\nMadagascar 3, Europe's Most Wanted - Eric Darnell & Tom Mcgrath\nDario Argento's Dracula - Dario Argento\nA Musica Segundo Tom Jobim - Nelson Pereira Dos Santos\nThe Central Park Five - Ken Burns, Sarah Burns & David Mcmahon\nDer Müll Im Garten Eden - Faith Akin\nΟι ταινίες στο τμήμα Quinzaine des Réalisateurs του Φεστιβάλ Καννών 2012 είναι οι εξής:\n3 -Pablo Stoll Ward\nAdieu Berthe - l'enterrement de mémé / Granny's Funeral -Bruno Podalydès\nAlyah -Elie Wajeman\nCamille redouble -Noémie Lvovsky\nDae gi eui wang / The King of Pigs -Yeun Sang-Ho\nDangerous Liaisons -Hur Jin-Ho\nEl Taaib / Le Repenti -Merzak Allouache\nErnest et Célestine -Stéphane Aubier, Vincent Patar, Benjamin Renner\nFogo -Yulene Olaizola\nGangs of Wasseypur -Anurag Kashyap\nInfancia clandestina / Enfance clandestine -Benjamin Ávila\nLa noche de enfrente / La Nuit d'en face -Raoul Ruiz\nLa Sirga -William Vega\nNo -Pablo Larraín\nOpération Libertad -Nicolas Wadimoff\nRengaine / Hold Back -Rachid Djaïdani\nRoom 237 -Rodney Ascher\nSightseers / Touristes ! -Ben Wheatley\nSueño y silencio -Jaime Rosales\nThe We and the I -Michel Gondry\nYek Khanévadéh-e Mohtaram / Une famille respectable / A Respectable Family -Massoud Bakhshi\nΟι ταινίες στο τμήμα Εβδομάδα της κριτικής (La Semaine de la critique) στο φεστιβάλ Καννών 2012 είναι οι παρακάτω:\nAquí y allá Antonio Méndez Esparza (Ισπανία/ΗΠΑ/Μεξικό )\nAu galop Louis-Do de Lencquesaing (Γαλλία)\nLes Voisins de Dieu Meni Yaesh (Ισραήλ/Γαλλία)\nHors les murs (Beyond the Walls) David Lambert (Βέλγιο/Καναδάς/Γαλλία)\nPeddlers Vasan Bala (Ινδία)\nLos Salvajes Alejandro Fadel (Αργεντινή)\nSofia’s Last Ambulance Ilian Metev (Γερμανία/Κροατία/Βουλγαρία)\nΜικρού και μεσαίου μήκους\nLa Bifle (The Dickslap) Jean-Baptiste Saurel (Γαλλία)\nCe n'est pas un film de cow-boys (It's not a Cowboys Movie) Benjamin Parent (Γαλλία)\nCircle Line Shin Suwon (Ν.Κορέα)\nO Duplo (Doppelgänger) Juliana Rojas (Βραζιλία)\nFamily Dinner Stefan Constantinescu (Σουηδία)\nFleuve rouge, Song Hong (Red River, Song Hong) Stéphanie Lansaque & François Leroy (Γαλλία)\nHazara Shay Levi (Ισραήλ)\nHorizon Paul Negoescu (Ρουμανία)\nUn dimanche matin (A Sunday Morning) Damien Manivel (Γαλλία)\nYeguas y cotorras Natalia Garagiola (Αργεντινή)\nBroken Rufus Norris (Ηνωμένο Βασίλειο)\nAugustine Alice Winocour (Γαλλία)\nJ’enrage de son absence (Maddened by his absence) Sandrine Bonnaire (Γαλλία/Βέλγιο)


Η νερένια πόλη της Ελλάδας – SNOOPIT24\nΔεν είναι άλλη από το Αιτωλικό.\nΒρίσκεται κάπου δέκα χιλιόμετρα βορειοδυτικά του Μεσολογγίου, πάνω σε μικρό νησί στη μέση της λιμνοθάλασσας.\nΑρχικά υπήρχαν στην περιοχή τέσσερα με πέντε μικρά νησιά, σε μικρή απόσταση το ένα από το άλλο, τα οποία καλύπτονταν τον χειμώνα από το νερό. Οι πρώτοι κάτοικοί τους -πιθανότατα ψαράδες- τα ένωσαν με ξύλινα γεφύρια.\nΟι συνεχείς επιχωματώσεις οδήγησαν σε ένα νησί, το οποίο δεν ήταν πιο ψηλό από τη θάλασσα, η οποία εισχωρούσε μέχρι τα πιο κεντρικά του σημεία. Γι΄ αυτό και ονομάστηκε Μικρή Βενετία. Η τελευταία επιχωμάτωση έγινε το 1969, σε μεγάλη έκταση βόρεια και νότια.\nPhoto Credit Inge Kanakaris-Wirtl\nΤο νησί συνδέεται ανατολικά και δυτικά με τη στεριά με δύο πέτρινα τοξωτά γεφύρια, μήκους περίπου 300 μέτρων το καθένα. Τον Φεβρουάριο του 2002, μετά από σχετική αίτηση του δημοσιογράφου και εκδότη Σπύρου Χ. Κοτσάφτη προς το υπουργείο Πολιτισμού, αναγνωρίστηκαν ως «ιστορικά και διατηρητέα μνημεία».\nΤο Αιτωλικό περιβάλλεται από υγροβιότοπους, στους οποίους επιβιώνουν, διαχειμάζουν, φωλιάζουν και περνούν κατά τις μεταναστεύσεις τους περισσότερα από 250 διαφορετικά είδη πουλιών. Ολόκληρο το οικοσύστημα προστατεύεται από την διεθνή σύμβαση Ραμσάρ.\nΗ υγρασία και το εύφορο έδαφος από τις προσχώσεις του Αχελώου αποδίδει καρπούς σε κάθε καλλιέργεια. Μάλιστα, ο δήμος του Αιτωλικού αποδίδει τη μεγαλύτερη παραγωγή ελιάς Καλαμών στην Ελλάδα!\nPhoto Credit Σπύρος Κοτσάφτης\nΜια επίσκεψη αξίζει στον Ιερό Ναό της Παναγίας (Κοιμήσεως της Θεοτόκου), ρυθμού απλής Βασιλικής, όπου την 1η Απριλίου του 1824 έγινε η δίκη του Γεωργίου Καραϊσκάκη. Στο ναό φυλάσσεται η θαυματουργός εικόνα της Παναγίας, έργο του Ευαγγελιστή Λουκά.\nΣτο Αιτωλικό υπάρχει και το μοναδικό μουσείο χαρακτικής τέχνης στην Ελλάδα, το Μουσείο «Βάσω Κατράκη» φιλοξενεί πάνω από 500 έργα, μήτρες και χαρακτικά της χαράκτριας Βάσως Κατράκη – Λεονάρδου, η οποία τιμήθηκε με τέσσερα διεθνή βραβεία: Μπιενάλε Αλεξάνδρειας, Λουγκάνο, Βενετίας και Λειψίας.\nΗ νερένια πόλη ήρθε στο προσκήνιο χάρη στο καταπληκτικό βίντεο των UP DRONES, που μας τη δείχνει από ψηλά.\nTagged as: Αιτωλικό, μικρή Βενετία, νερένια πόλη


Τις καλοκαιρινές της διακοπές στην Κρήτη απολαμβάνει η Ελεονώρα Μελέτη με τον σύντροφό της! (Photo) - Gossip - Athens magazine\nΤις καλοκαιρινές της διακοπές στην Κρήτη απολαμβάνει η Ελεονώρα Μελέτη με τον σύντροφό της! (Photo)\n14 Αυγούστου 2017 18:27\nΗ Ελεονώρα Μελέτη απολαμβάνει τις καλοκαιρινές της διακοπές μακριά από το άγχος και την ρουτίνα της καθημερινότητας!\nΔΕΙΤΕ ΕΠΙΣΗΣ: Πίσω στο χρόνο: Όταν ο Βασίλης Κικίλιας μιλούσε για την προσωπική του ζωή στην εκπομπή του Πέτρου Κωστόπουλου! (Video)\nΗ παρουσιάστρια του Survivor Πανόραμα, η οποία διατηρεί σχέση με τον Θοδωρή Μαροσούλη και είναι σφόδρα ερωτευμένη, βρίσκεται αυτή την στιγμή στην Κρήτη!\nΔΕΙΤΕ ΕΠΙΣΗΣ: Διάσημοι Έλληνες που έχουν έρθει αντιμέτωποι με τον εφιάλτη της εξάρτησης και δεν ντράπηκαν να το πουν δημόσια!\nΗ ίδια λατρεύει τα social media και μέσα από τους προσωπικούς της λογαριασμούς ενημερώνει τους διαδικτυακούς της φίλους με στιγμές από την καθημερινότητά της και την προσωπική της ζωή!\nΔΕΙΤΕ ΕΠΙΣΗΣ: Αποκάλυψη: Έτσι είναι τα αληθινά κορμιά των επώνυμων Ελληνίδων με μαγιό και χωρίς ρετούς!\nΗ Ελεονώρα πριν από λίγη ώρα δημοσίευσε στο Instagram μια φωτογραφία από το Μιτάτο της Κρήτης και μας ενημέρωσε ότι απολαμβάνει τις ρακές του νησιού!


Μπορεί u να χάσουν βάρος με χυμό λεμονιού\nΑπώλεια βάρους ισχίων και στομάχι σε ινδική - Redline χάπια απώλειας βάρους αναθεωρήσεις\nΑπώλεια βάρους ισχίων και στομάχι σε ινδική. Επειδή δεν χωνεύονται από το στομάχι, επικάθονται και διαστέλλονται όσο τα γαστρικά υγρά ποτίζουν τις φυτικές ίνες της τροφής που. Πέρα από τις σημαντικές βιταμίνες που περιέχει είναι πλούσιο και σε πρωτεΐνες.\nΣε αυτές τις περιπτώσεις οι ειδικοί ελέγχουν το στομάχι και το παχύ έντερο για όγκους ή. Αυτό οδηγεί σε αύξηση του βάρους που προέρχεται από το νερό. Αν το σώμα μας ενυδατώνεται κανονικά θα έχει όλο το νερό που χρειάζεται και θα απαλλάσσεται από το υπερβάλλον. Η απώλεια βάρους, η παρακολούθηση της διατροφής και φάρμακα μπορούν επίσης να βοηθήσουν.\nΣυστήνονται μικρά και συχνά γεύματα Θαυματουργό Ρόφημα Για Στομάχι,.\nΣυστήνονται μικρά και συχνά γεύματα. Που οδηγούν σε μείωση του βάρους. Απώλεια βάρους ισχίων και στομάχι σε ινδική. # πρωινό #.\nΕρευνητές δοκίμασαν το μέλι σε υπέρβαρους ασθενείς και κατέληξαν στο συμπέρασμα ότι το μέλι όχι μόνο βοηθάει στην απώλεια βάρους, αλλά αποτρέπει την αύξηση του σωματικού βάρους και. Πρωινό για απώλεια βάρους. Ανεξήγητη απώλεια βάρους Όσο μεγαλώνετε γίνεται δυσκολότερο να διατηρήσετε το σωματικό σας βάρος το οποίο αυξάνεται, οπότε πολλές φορές όταν βλέπετε τα κιλά να πέφτουν νιώθετε καλά και το αντιμετωπίζετε ως κάτι θετικό. Εξουδετέρωση των οξέων στο στομάχι και η μείωση της καούρας. Απώλεια βάρους αλλά και θωρακίζει τον οργανισμό θωρακίζει τον. Οίδημα στο τοίχωμα του στομάχου και να οδηγήσει ακόμα και σε έλκος.\nΧάστε 5 κιλά σε ένα μήνα. Απώλεια βάρους. Η απώλεια βάρους είναι ένα κοινό σύμπτωμα σε όσους πάσχουν από. Το σπίτι του αλλά και τα ρούχα του.\nΌπως απώλεια όρεξης και. Το στομάχι δεν θα πρέπει να μένει " κενό" για μεγάλο χρονικό διάστημα. Ανακουφίζει από τον. Οι μη διαλυτές φυτικές ίνες ευνοούν την απώλεια βάρους.\nΑποφυγή υπερκατανάλωσης μεγάλου όγκου τροφής σε ένα γεύμα. Θαυματουργό Ρόφημα Για Στομάχι,.\nΙσχίων απώλεια Βάρους\nDash διατροφή ιστορίες επιτυχίας απώλειας βάρους\nΤο μεταβολικό κέντρο απώλειας βάρους wichita πέφτει tx\nΣτομάχι βάρους Διατροφή\nΙνδική Πράσινο καφέ\nΑπώλεια Λίπος μάγουλα


Χρήστος Καραγιαννίδης: «Μακρυκωσταίοι και Κοντογιώργηδες;» | Kavala News Τα Νέα της Καβάλας Online\nΜε αφορμή την διαφοροποίηση βουλευτών του ΣΥΡΙΖΑ, ακούγεται και γράφεται συνέχεια τις τελευταίες μέρες ότι όσοι κι όσες καταψηφίζουν, ή, να το πω καλύτερα, δεν υπερψηφίζουν στην ολομέλεια της βουλής τα προαπαιτούμενα για την έγκριση του πακέτου της χρηματοδότησης, παίρνουν το ρίσκο να ρίξουν την πρώτη κυβέρνηση της αριστεράς στη χώρα.\nΗ κριτική αυτή, στο όνομα της αριστεράς μάλιστα, αδικεί ταυτοτικές αξίες που για χρόνια η αριστερά αγωνίστηκε να εφαρμόσει στο εσωτερικό της, αλλά και να διαπαιδαγωγήσει με αυτές πολιτικά υποκείμενα στην διαλεκτική των επιχειρημάτων και των θέσεων. Η ποινικοποίηση, μάλιστα, της διαφορετικής άποψης μας πάει ένα βήμα παραπέρα: στη συρρίκνωση της εσωτερικής δημοκρατίας στο κόμμα και στην αναβίωση ιστορικών στιγμών της αριστεράς που οι περισσότεροι θα θέλαμε να ξεχάσουμε.\nΚάτι τέτοιο συνέβη το βράδυ της περασμένης Τετάρτης και διέλυσε συνειδήσεις και ψυχολογίες ενόψει της επικείμενης ψηφοφορίας. Για αρκετούς κι αρκετές από εμάς, μας έφτασε στο όριο της παραίτησης συνολικά από την προσπάθεια για μια στρατηγικού τύπου κοινωνική αλλαγή. Κι αυτό ίσως, δεν είμαι σίγουρος, απαντά στο γιατί ψηφίσαμε με διαφορετικό τρόπο εκείνο το βράδυ, άνθρωποι που έχουμε κοινές πολιτικές συντεταγμένες.\nΤο αστείο και τραγικό ταυτόχρονα είναι ότι την μεθοδολογία αυτή ακολούθησαν οι εκβιαστές πιστωτές όλο το προηγούμενο διάστημα στις διαπραγματεύσεις με τον πρωθυπουργό και το οικονομικό επιτελείο της κυβέρνησης. Κανείς και καμία από εμάς, όμως, δεν κατηγόρησε τη διαπραγματευτική μας ομάδα για την σκληρή της στάση και για την άρνησή τους να υπογράψουν, σε όλη την πορεία των διαπραγματεύσεων, κοινωνικά άδικα και οικονομικά υφεσιακά μέτρα. Κι ας μας οδηγούσαν ολοένα και πιο κοντά στο αδιέξοδο, λόγω της οικονομικής ασφυξίας που θα έφτανε κοντά στο φάσμα της άτακτης χρεοκοπίας.\nΔεν κάναμε κριτική σε αυτή τη διαπραγματευτική τακτική γιατί θεωρούσαμε, κι ακόμη θεωρούμε, πως μια αριστερή κυβέρνηση δεν μπορεί να επαναλάβει την ίδια λαθεμένη στρατηγική. Λάβαμε, όμως, κάποια μέτρα για να αντιμετωπίσουμε την παρούσα κατάσταση; Οργανώσαμε κάποιο σχέδιο για να απαντήσουμε στην απειλή; Μιλήσαμε, στις κοινωνικές τάξεις που εκπροσωπούμε, για το ενδεχόμενο ακόμα και «ατυχήματος», και τις συνέπειες που μπορεί να έχει αυτό;\nΟι δικές μου απαντήσεις, που μπορεί να είναι πέρα για πέρα λανθασμένες, είναι πως όχι, δεν το κάναμε. Δεν οργανώσαμε ένα συνεκτικό σχέδιο που θα απαντούσε στην περίπτωση που όλα θα πήγαιναν στραβά, όπως κι έγινε στην προκείμενη περίπτωση.\nΚαι τώρα το δίλημμα φαντάζει αμείλικτο: «χρεοκοπία ή μνημόνιο». Και η συνέχεια είναι γνωστή από την εμπειρία των τελευταίων πέντε χρόνων: μπροστά στην ολοκληρωτική καταστροφή ο κόσμος απαντά με μια φωνή, «μνημόνιο». Μόνο που, κατά την προσωπική μου άποψη, δεν είναι έτσι. Ακόμα περισσότερο, είναι ακριβώς αυτή η απάντηση που θα κάνει την αριστερά πραγματικά παρένθεση για τα επόμενα πολλά χρόνια. Η ενσωμάτωση της λογικής της λιτότητας, μέσα από την οποία θα φτάσουμε κάποια στιγμή στην ανάπτυξη και την ευημερία, μεταλλάσει όχι μόνο τον ΣΥΡΙΖΑ αλλά και την ιδεολογία του. Αντιστρέφει με λογικοφανή τρόπο την πορεία μιας μοναδικά επιτυχημένης προσπάθειας αριστερού κόμματος να φτάσει στη κυβερνητική εξουσία και να ρηγματώσει το τείχος της νεοφιλελεύθερης ύβρεως που φάνταζε αδιάσπαστο ως τα τώρα.\n«Και τι να κάνουμε;», είναι η μόνιμη επωδός όσων δεν βλέπουν άλλη λύση. Η πρώτη και εύκολη απάντηση είναι ότι κάνουμε όσα δεν κάναμε ως τώρα. Αλλά κι εδώ έρχεται γρήγορα η απογοήτευση, βλέποντας τον Πανούση ακλόνητο στο υπουργείο Δημόσιας Τάξης, για να αναφέρω ένα μικρό αλλά σημαντικό παράδειγμα της μη θέλησης για αριστερή στροφή.\nΗ δύσκολη απάντηση εμπεριέχει και δύσκολες αποφάσεις, που, όμως, είναι απαραίτητες για ένα αριστερό κόμμα. Καταρχήν, την ενεργοποιήση των συλλογικών διαδικασιών και την απάντηση με άλλο σχέδιο στα ερωτήματα της εκβιαστικής καταστροφής που σημαίνει η άτακτη χρεοκοπία. Σε όσο χρονικό διάστημα απομένει, οργάνωση της απεμπλοκής μας από την ευρωζώνη, και ανοιχτή σύνδεση κι επικοινωνία με τις κοινωνικές μας εκπροσωπήσεις, ώστε να επανακτήσουμε την επαφή με τα κοινωνικά στρώματα που θα είναι περισσότερο ευάλωτα στους καιρούς που έρχονται.\nΒασική προϋπόθεση για τα παραπάνω, βέβαια, είναι η υιοθέτηση της ανάλυσης που λέει πως τούτη η συμφωνία έχει κοντά ποδάρια: ότι θα μας οδηγήσει, αρχικά σε νέο αδιέξοδο, και εν συνεχεία σε νέα, χειρότερη συμφωνία και νέο, χειρότερο μνημόνιο. Αν δεν υπάρχει αυτή η παραδοχή, τότε μπορείτε να ξεχάσετε όσα διαβάσατε ως εδώ.\nΝα κλείσω όπως άρχισα. Αυτές τις ώρες οι κριτικές μπορεί να λαμβάνουν όρους πολεμικής αντιπαράθεσης: αυτό όμως δεν θα μας ωφελήσει, ούτε βραχυπρόθεσμα ούτε μακροπρόθεσμα. Την ενότητα στην κρίση μπορούμε να την διαφυλάξουμε, αν υπάρχει νηφαλιότητα και διάθεση διαλόγου και σύνθεσης των διαφορετικών απόψεων. Το κυνήγι μαγισσών κι η εύκολη ένταξη συντρόφων και συντροφισσών σε «προδότες», «αναχωρητές», κι άλλες ευγενικές εκφράσεις που με μεγάλη ευκολία εκστομίζονται εκατέρωθεν είναι η χρυσή συνταγή για την διάσπαση και την τελική διάλυση ενός εγχειρήματος που έχει πολύ δρόμο ακόμα να διανύσει.\nΔεν διεκδικώ την μοναδική αλήθεια του ειδήμονα, μιας κι απέχω έτη φωτός από αυτήν την ιδιότητα. Προσπαθώ όμως να απαντήσω, όσο μπορώ, σε ερωτήματα που μου θέτουν φίλοι-ες και σύντροφοι-ισσες σε αυτό το μικρό διάστημα από την ψήφιση της προηγούμενης Τετάρτης. Και πιστεύω ότι τίποτα δεν τελείωσε, τίποτα δεν έχει κριθεί ακόμα. Καλό αγώνα σε όλους κι όλες.


Γιατί απεργούν οι λαϊκές αγορές όλης της χώρας την Τετάρτη; - Notospress.gr\nΓιατί απεργούν οι λαϊκές αγορές όλης της χώρας την Τετάρτη;\nΠαρόντες οι παραγωγοί στο «παζάρι» της Τετάρτης στη Σπάρτη, χωρίς όμως προϊόντα – Συγκέντρωση διαμαρτυρίας στην Αθήνα, έξω από το υπουργείο Ανάπτυξης\nΕΛΛΑΔΑ. Πανελλαδική απεργιακή κινητοποίηση αποφάσισε για την Τετάρτη 7 Απριλίου, η Πανελλαδική Ομοσπονδία Συλλόγων Παραγωγών Αγροτικών Προϊόντων Πωλητών Λαϊκών Αγορών στις λαϊκές αγορές της χώρας, ως μια πρώτη αντίδραση στο νομοσχέδιο που ετοιμάζει η Κυβέρνηση, και το οποίο, σύμφωνα με την άποψη του κλάδου, δεν βοηθά στην ανάπτυξη του θεσμού των λαϊκών αγορών.\nΤι θα κάνουν στη Σπάρτη οι παραγωγοί και πωλητές των λαϊκών αγορών Λακωνίας, την Τετάρτη;\nΔεν θα πραγματοποιήσουν πωλήσεις προϊόντων στη λαϊκή αγορά. Θα είναι όμως παρόντες στον χώρο της λαϊκής, σε μια προσπάθεια να εξηγήσουν στον κόσμο την σκοπιμότητα της κινητοποίησής τους αυτής.\nΑλλά και για συναδελφική διαβούλευση.\nΑπό τον Σύλλογο παραγωγών και πωλητών λαϊκών αγορών Νομού Λακωνίας (ΓΑΙΑ), υπογραμμίζεται πως, «…το Νομοσχέδιο απειλεί το μέλλον των λαϊκών αγορών και ανοίγει τον δρόμο στα μεγάλα συμφέροντα και τον αθέμιτο ανταγωνισμό»\nΣτην Αθήνα, στις 11:00, θα πραγματοποιηθεί συγκέντρωση διαμαρτυρίας έξω από το υπουργείο Ανάπτυξης και Επενδύσεων στο Σύνταγμα.\nΑνάμεσα στα άλλα, η Πανελλαδική Ομοσπονδία Συλλόγων Παραγωγών Αγροτικών Προϊόντων Πωλητών Λαϊκών Αγορών καταγγέλλει σχετικά με τον νέο νόμο:\nΗ ανακοίνωση υπογράφεται από τους προέδρους και τους γενικούς γραμματείς των Συλλόγων όλης της χώρας.\nTAGS: ΛΑΪΚΗ ΑΓΟΡΑ\tΑΠΕΡΓΙΑ\nΠάτρα: Η Δημοτική Αρχή μαζί με τους εργαζόμενους στη σημερινή απεργία και συγκέντρωση


ΕΕΒΕΠ | Παρουσίαση του βιβλίου: «Σαν άλλη Περσεφόνη» της Αθηνάς Τερζή\nΠαρουσίαση του βιβλίου: «Σαν άλλη Περσεφόνη» της Αθηνάς Τερζή\n19 Νοεμβρίου 2014 @ 7:30 μμ\nΛίγα λόγια για το βιβλίο: «Σαν άλλη Περσεφόνη» Ένα μυθιστόρημα που θα συναρπάσει. «Η γυναίκα γεννάει τη ζωή και κρατάει στο χέρι της το μήλο». Μια γυναίκα χορεύει φλαμένκο σ’ ένα ξέφωτο, στα πολύχρωμα σοκάκια της Σεβίλλης… και ο έρωτας παραμονεύει. Το άρωμά της η κανέλα, οι ήχοι της τα λυπητερά τραγούδια της πατρίδας της, τα μαλλιά της μαύρα σαν τον έβενο. Ο Μανόλης ήταν εκεί! Την είδε! «Στη ζωή, ο καθένας πληρώνει το ανάλογο τίμημα, κι αυτό έχει να κάνει με επιλογές». Τι γίνεται, όμως, όταν γνωρίζεις εκ των προτέρων το τίμημα της επιλογής σου; Η ψυχή της ταξιδεύει από τις όχθες του Γουαδαλκιβίρ στους αμπελώνες της Κρήτης. Ο συμβιβασμός γι’ αυτή είναι μετριότητα, και η μετριότητα δεν χωράει σε ήρωες τραγικούς της καθημερινότητας. Ο Μανόλης, ο Άγγελος και ο Πέτρος θα βρεθούν στη δίνη που προκαλεί ο έρωτας της Κριστίνα. Ένας έρωτας που δεν στριμώχνεται σε ένα πρόσωπο, σε μια πόλη, σε μία χώρα. Πού θα οδηγήσει, όμως, όλη αυτή η απόκοσμη έλξη που προκαλεί αυτή η γυναίκα; Άραγε μπορεί ο εγωισμός να δώσει χώρο στη διαφορετικότητα; Ένα μυθιστόρημα για ήρωες καθημερινούς, που έχουν το θάρρος να τραβήξουν την κουρτίνα και να ανταμώσουν την πραγματικότητα κατάματα. Να ’ρθουν αντιμέτωποι με τα πρωτόγονα ένστικτά τους. Μικρά ακατέργαστα διαμάντια, σφουγγάρια που απομυζούν τη μιζέρια της καθημερινότητας.


inter asia store: Διευκολύνετε την πέψη σας\nΔιευκολύνετε την πέψη σας\nΓια να διευκολύνουμε την πέψη πρέπει, πρώτα από όλα, να τρώμε φαγητά ορεκτικά. Η έκκριση του σιέλου και των γαστρικών υγρών προκαλούνται από ορισμένες τροφές, την όραση, την όσφρηση και τη γεύση.\nΜε αυτόν τον τρόπο αυξάνεται η όρεξη και οι ειδικοί αδένες για την πέψη εκκρίνουν τους χυμούς τους σε μεγάλη ποσότητα. Αντίθετα, η κατανάλωση τροφών οι οποίες δεν είναι ευάρεστες ή έχουν υποστεί αλλοίωση, ελαττώνει την έκκριση του σιέλου και των γαστρικών υγρών. Είναι φανερό λοιπόν ότι για να έχουμε καλή χώνευση πρέπει να τρώμε φαγητά τα οποία μας αρέσουν.\nΑκόμη ένας βοηθητικός παράγοντας για την καλή πέψη είναι και η ανάπαυση μετά το φαγητό. Επειδή το πεπτικό μας σύστημα χρειάζεται μεγαλύτερη ποσότητα αίματος για τη διαδικασία της, η ανάπαυση μετά από ένα γεύμα βοηθά σημαντικά τον οργανισμό να διενεργήσει αυτή τη διαδικασία πιο ξεκούραστα. Έτσι, εάν μετά το φαγητό, ή κατά τη διάρκεια αυτού, ασχολούμαστε με κάτι άλλο, το αίμα που θα έπρεπε να διοχετευθεί αποκλειστικά στα όργανα της πέψεως πηγαίνει στα όργανα τα οποία, εκείνη τη στιγμή, έχουμε θέσει σε λειτουργία.\nΕπιπροσθέτως, είναι φανερό ότι χωνεύει κανείς καλά μόνο εάν δεν τρώει υπερβολικά. Πράγματι, όταν παραφορτώνουμε το στομάχι μας έχουμε, αναγκαστικά, δύσκολη χώνευση. Η υπερβολική ποσότητα τροφής, εκτός από τα άλλα, μπορεί να προκαλέσει διάταση του στομάχου, καθώς επίσης και ενοχλήματα από τα έντερα, ποικίλης μορφής. Είναι εξίσου όμως σημαντικό όταν τρώμε να μην πίνουμε πολλά υγρά, διότι αραιώνουν τα αντίστοιχα πεπτικά, με αποτέλεσμα να δυσχεραίνεται η λειτουργία της πέψης.\nΜια απαραίτητη συνήθεια που πρέπει να έχει κάθε άνθρωπος είναι η τακτική και σε σταθερές, ως επί το πλείστον, ώρες κατανάλωση των γευμάτων, αφού με αυτό τον τρόπο προσφέρουμε στα πεπτικά μας όργανα μια καθορισμένη περίοδο ανάπαυσης. Είναι λοιπόν βλαβερή για την υγεία η συνήθεια που έχουν αρκετοί να μασουλούν καθ΄ όλη τη διάρκεια της ημέρας. Δεν θα πρέπει ωστόσο να πέσουμε στην αντίθετη υπερβολή, να αφήνουμε δηλαδή να περνά μεγάλο χρονικό διάστημα ανάμεσα σε δύο γεύματα. Κατά κανόνα, είναι επιβλαβής η παρατεταμένη αδράνεια των πεπτικών οργάνων.\nΑναρτήθηκε από yannis στις 1:24 π.μ.\nΖαχαρη απο καρυδα\nΤα τρόφιμα με «αντηλιακή» δράση...\nΣέλινο για τον ανδρα.\nΑσπρα μούρα αποξηραμενα.\nΚορν φλεικς καλαμποκιού με Μέλι\nΜουσλι βρώμης με Φρούτα\nΤζίντζερ σε κυβους\nΟι μπανάνες και τα ωφελη υγειας.\nΑποξηραμενα τροπικα φρουτα.\nΤα Καρύδια "ασπίδα"για τον Προστατη.\nΝουντλς στιγμης ρυζιου\nΓευσεις απο την Ασια.\nΚατσικίσιο γάλα-σε σκόνη-Βιολογικο.\nΣάλτσα σόγιας Tamari\nΠαστα Κάρρυ πράσινη\nΣυνταγη απο ινδονησια\nΜούσλι με Φρούτα-χωρις σιταρι.\nΑμυγδαλελαιο ψυχρης πιεσης\nΜαρμελαδες με αγαυη,βιολογικες\nΤο Πράσινο τσάι,και τα οφέλη στην υγεία μας.\nΠρόληψη για την Οστεοπόρωση - σουσάμι και σταφίδες...\nΡύζι μπασμάτι καφέ-βιολογικο\nΡύζι Basmati, άσπρο-βιολογικο\nΣΥΝΤΑΓΕΣ ΜΕ ΚΑΡΥ\nΑποξηραμένα Lemon Grass\nΣάλτσα τσίλι με γαρίδες\nΣνακς απο ινδονησια\nΚρασί από ρύζι για μαγείρεμα\nΦύλλα λαιμ Καφιρ\nΛευκο ξυδι με μπαχαρικα\nΛευκό ξίδι απο Ζαχαροκάλαμο\nΕξαιρετικό παρθένο ελαιόλαδο- ψυχρής έκθλιψης\nΣυνταγες απο ινδονησια\nΒιολογικο γαλα Σόγιας\nΣάλτσα Κόκκινο Κάρυ,Πικαντικη βιολογικη-χωρις γλου...\nΙνδικη σάλτσα Korma-βιολογικη\nΚετσαπ γλυκό τσίλι\nΠολυβιταμινούχος χυμος Βιολογικος\nΚατσικίσιο γάλα βιολογικό\nβιολογικος χυμός κοκκινων σταφυλιών με Σίδηρο\nβιολογικη λεμοναδα και πορτοκαλαδα\nΑλάτι Ατλαντικού ανεπεξέργαστο\nΣυνταγη με πρασινο τζακφρουτ.\nΑλάτι με βοτανα,βιολογικο


Gigi Hadid: Μαμά για πρώτη φορά! - Downtown.gr\nΤο μήνυμα του μοντέλου μετά τη γέννηση του πρώτου της παιδιού\nΜαμά για πρώτη φορά έγινε το μοντέλο επιβεβαίωσε Gigi Hadid, κάτι που ανακοίνωσε ή για την ακρίβεια επιβεβαίωσε ο σύντροφός της, Zayn Malik.\nΟ 27χρονος μουσικός και πρώην μέλος των One Direction φρόντισε να αναρτήσει στο Twitter, μια φωτογραφία, στην οποία φαίνεται να κρατά το χέρι της νεογέννητης κόρης του.\n«Το κοριτσάκι μας είναι εδώ, υγιές και όμορφο. Το να προσπαθήσω να περιγράψω με λόγια πώς νιώθω αυτή τη στιγμή θα ήταν αδύνατο. Η αγάπη που νιώθω για αυτόν τον μικροσκοπικό άνθρωπο είναι πέρα αgπό αυτό που μπορώ να κατανοήσω. Ευγνώμων που την γνωρίζω, περήφανος που την αποκαλώ δική μου, και ευγνώμων για τη ζωή που θα έχουμε μαζί», ήταν το τρυφερό μήνυμά του.\nΒέβαια, η είδηση φαίνεται ότι για πρώτη φορά διέρρευσε από τον πατέρα του μοντέλου, Mohamed, ο οποίος λίγες ώρες νωρίτερα είχε αναρτήσει ένα ποίημα. «Σου εύχομαι τον ήλιο και το φεγγάρι, σου εύχομαι ευτυχισμένες στιγμές. Να ξέρεις ότι ο παππούς είναι πάντα εδώ, θα κάνω οτιδήποτε, οτιδήποτε για σένα, αγάπη μου», είχε γράψει συγκινημένος και κάπως έτσι όλοι κατάλαβαν ότι η πανέμορφη κοπέλα είχε γίνει μαμά για πρώτη φορά.\nΤι γνωρίζαμε για τη Ζόζεφιν πριν από μόλις εφτά χρόνια; Πράγματα στο περίπου: ότι ήταν μία όμορφη κοπέλα, ότι τραγουδούσε και σποραδικά έκανε κάποιες…\nΔεν είναι κάτι που το ακούμε για πρώτη φορά, αλλά, ναι, δεν έχουν όλοι οι γάμοι ευτυχισμένη κατάληξη. (Φυσικά, αυτό που συμβαίνει το τελευταίο διάστημα…


Γυναικεία Ρούχα Παπούτσια Αξεσουάρ Εσώρουχα - LUIGI\nΗ LUIGI Footwear ιδρύθηκε το 2013, με στόχο να κάνει την διεθνή μόδα των παπουτσιών -και όχι μόνο αυτήν- προσιτή σε όλους. Είναι η πλέον εξελισσόμενη εταιρεία στο χώρο της προσιτής μόδας, έχοντας επεκτείνει τις δραστηριότητές της στα αξεσουάρ, τα ρούχα και τα εσώρουχα, στηρίζοντας και τις ελληνικές βιοτεχνίες με δικά της χειροποίητα made in Greece σχέδια.\nΞεκινώντας από ένα κατάστημα στην τοπική αγορά της Θεσσαλονίκης, δημιούργησε το 2015 ένα από τα πρώτα και πιο καινοτόμα eShop κάνοντας πλέον τις συλλογές της προσβάσιμες σε όλη την Ελλάδα και την Κύπρο.\nΧειμερινές Εκπτώσεις LUIGI FOOTWEAR\nΠάντα με σεβασμό στην σωστή εξυπηρέτηση, η ομάδα της LUIGI FOOTWEAR παρακολουθεί καθημερινά τις διεθνείς τάσεις της μόδας και τις καλλιτεχνικές επιρροές και τις μεταφέρει στις συλλογές της, προσαρμοσμένες στην Ελληνική αγορά.\nΗ LUIGI δεν είναι η τυπική Ελληνική εταιρία · είναι μια παρέα που διαρκώς μεγαλώνει, εξελίσσεται και σε προ(σ)καλεί να έρθεις κι εσύ στην παρέα της!


Προς «ναυάγιο» με Πασκουάλ! | SDNA\n19 Οκτωβρίου 2016, 17:12\nΤελευταία ανανέωση: 19 Οκτωβρίου 2016, 17:20\nΗ περίπτωση του Τσάβι Πασκουάλ δεν φαίνεται να προχωράει για τον Παναθηναϊκό Superfoods, με τους «πράσινους» να στρέφονται σε άλλες λύσεις.\nΗ σύσκεψη κορυφής στους Κυπελλούχους Ελλάδας ολοκληρώθηκε με το «τριφύλλι» να ξεχωρίζει μερικές περιπτώσεις και να τις προχωρά. Ωστόσο, όλα δείχνουν πως εκείνη του πρώην προπονητή της Μπαρτσελόνα, Τσάβι Πασκουάλ δεν θα έχει... πράσινο μέλλον.\nΟ Παναθηναϊκός Superfoods χτύπησε την πόρτα του Καταλανού κόουτς και μεταξύ των δύο πλευρών υπήρξαν επαφές και συζητήσεις. Μάλιστα, όπως αναφέρουν οι «πράσινοι», ο Πασκουάλ ήταν θετικός αρχικά, όμως οι απαιτήσεις του δεν ήταν αυτές που περίμενε ο έξι φορές πρωταθλητής Ευρώπης.\nΣυγκεκριμένα, οι άνθρωποι του «τριφυλλιού» τονίζουν πως ο Πασκουάλ ζήτησε κλειστό τριετές συμβόλαιο με υπέρογκες χρηματικές απαιτήσεις, για τα οικονομικά δεδομένα του Παναθηναϊκού. Έτσι, η περίπτωσή του οδηγείται σε... ναυάγιο, με τους Κυπελλούχους Ελλάδας να «τρέχουν» άλλες υποθέσεις.\nΘα πρέπει να τονίσουμε πως δεν αποκλείεται να υπάρχουν εξελίξεις ακόμα και μέσα στην μέρα.


Αγορά καινούργιου αυτοκινήτου (ford fiesta vs renault clio) | 4Troxoi Forum\nΑγορά καινούργιου αυτοκινήτου (ford fiesta vs renault clio)\ngiannispan last edited by\nΣκέφτομαι μέχρι το τέλος του έτους να προβώ στην αγορά καινούργιου αυτοκινήτου και είμαι ανέμεσα στο Ford Fiesta 80ps Titanium και το Renault Clio 0.9 Energy TCE 90hp ecoleader. Ποιο προτείνετε από τα 2 από άποψη οδήγησης, πλουσιότερου εξοπλισμού, αξιοπιστίας (λιγότερα προβλήματα) και φθηνών service;\nΤο Clio φαίνεται πιο σύγχρονο εσωτερικά & εξωτερικά, αλλά έχω ακούσει ότι τα πλαστικά του δεν είναι και τα καλύτερα. Από την άλλη το ford είναι δοκιμασμένο στην αγορά και ίσως πιο αξιόπιστο μιας που είναι και Αμερικανογερμανικό.\nΑκόμα δεν τα έχω κάνει test drive, αλλά θα εκτιμούσα τα σχόλιά σας.\nΟ χρήστης giannispan έγραψε:\n...πιο αξιόπιστο μιας που είναι και Αμερικανογερμανικό.\nFord Fiesta 80ps\nΜην το κάνεις αυτό στον εαυτό σου. Από το 100άρι και πάνω να κοιτάξεις αν αποφασίσει για Fiesta. Και το Fiesta και το Clio πάντως είναι στην κορυφή της κατηγορίας τους. Θέμα προσωπικού γούστου το ποιο θα προτιμήσεις.\nΑπό την άλλη το ford είναι δοκιμασμένο στην αγορά και ίσως πιο αξιόπιστο μιας που είναι και Αμερικανογερμανικό.\nΤο Ford είναι σχεδιασμένο και κατασκευασμένο στην Ευρώπη (μπορεί να σου τύχει από Γερμανική ή Ισπανικό εργοστάσιο) με κινητήρες φτιαγμένους στην Αγγλία. Μόνο ο ιδιοκτήτης είναι Αμερικάνος. Αλλά καμία σημασία δεν έχουν αυτά. Περίπου στα ίδια είναι και τα δύο από άποψη αξιοπιστίας.


Ξέφρενο party για τις Roomies με την Ευριδίκη και τον Ρένο Ρώτα - kmag\nΞέφρενο party για τις Roomies με την Ευριδίκη και τον Ρένο Ρώτα\nwritten by The K-magazine 13/03/2021\nΜε το δικό τους αστείρευτο κέφι, οι ενθουσιώδεις Κατερίνα Ζαρίφη, Ντορέττα Παπαδημητρίου και Μαρία Σολωμού δίνουν τον καλύτερό τους εαυτό και αυτό το σαββατοκύριακο… Επιφυλλάσσοντας μας εκπλήξεις!\nΤην Κυριακή 14 Μαρτίου, τα κορίτσια στήνουν το δικό τους ξέφρενο πάρτι με την Ευρυδίκη. Χορεύουν, τραγουδούν αγαπημένες επιτυχίες και απογειώνουν τη διάθεση. Ο Νίκος Πουρσανίδης, κάνει ένα διάλειμμα από τα γυρίσματα της σειράς «ΕΞΑΨH» και μας αποκαλύπτει όλες τις τελευταίες εξελίξεις. Ακόμα, ο Γιώργος Σατσίδης, σε απ’ ευθείας σύνδεση από το Λος Άντζελες, μας ενημερώνει για όλα τα νέα του Χόλιγουντ, ενώ ο διατροφολόγος Μάνος Δημητρούλης μας μαθαίνει πως μπορούμε να νηστέψουμε χωρίς να πάρουμε κιλά μέσα στη Σαρακοστή.\nΟ Αυτοκράτορας των Λουλουδιών έρχεται στις «Καθαρίστριες» …Σε ρόλο Guest ο Ρένος Ρώτας.\nΟ Λέλος Λαλάκης Λεφλέρ ο Βήτα, ένας πλούσιος φίνος κύριος με φυτείες λουλουδιών, τον οποίον υποδύεται ο Ρένος Ρώτας, έρχεται να αναστατώσει τη Λιλή και την Τατιανή με μία δελεαστική πρόταση. Η συνέχεια απολαυστική!


81.200 Ψηφιακά Πιστοποιητικά Covid εκδόθηκαν στην Ελλάδα σε μια ημέρα!\nΗ Ελλάδα συγκαταλέγεται στο πρώτο κύμα των χωρών που ξεκίνησαν τη χρήση του πιστοποιητικού\nΈσπασε ρεκόρ ο αριθμός των πολιτών που μπήκαν την Τρίτη – πρώτη ημέρα ενεργοποίησης του ευρωπαϊκού ψηφιακού πιστοποιητικού – στην πλατφόρμα για να το εκδώσουν. Έως αργά το βράδυ είχαν εκδοθεί 81.200 πιστοποιητικά, όπως είπε μιλώντας στον ΑΝΤ1, ο υφυπουργός Ψηφιακής Διακυβέρνησης, Γιώργος Γεωργαντάς.\nΟ ίδιος είπε χαρακτηριστικά ότι “με πολύ μεγάλη επιτυχία εξελίσσεται από χθες το πρόγραμμα του ευρωπαϊκού ψηφιακού πιστοποιητικού για covid. Έχουν ήδη εκδοθεί 81.200 πιστοποιητικά έως χθες το βράδυ”.\nΟ κ. Γεωργαντάς πρόσθεσε ότι “το πιστοποιητικό μπορούμε να το χρησιμοποιήσουμε στις χώρες που είναι ήδη συμβεβλημένες στο σύστημα. Από χθες μαζί με την Ελλάδα ισχύει σε επτά χώρες. Βεβαίως περιμένουμε σε αυτό το διάστημα του Ιουνίου να προστίθενται σταδιακά και οι υπόλοιπες γιατί σε ενωσιακό επίπεδο θα λειτουργήσει από 1η Ιουλίου”. Ο ίδιος εξήγησε ότι όταν ταξιδεύεις σε μια ξένη χώρα, “απλά σκανάρουν το έγγραφο, βλέπουν τη γνησιότητά του, δεν μένουν τα προσωπικά δεδομένα και περνάς κανονικά”.\nΌπως είπε ο υφυπουργός, “γι’ αυτούς που κινούνται προς τα νησιά, μπορούν να εισέρχονται με την απλή βεβαίωση εμβολιασμού. Θα έρθουν όμως ανακοινώσεις και για την αντικατάσταση της βεβαίωσης εμβολιασμού με το συγκεκριμένο πιστοποιητικό”.\nΣύμφωνα με τον ίδιο, υπάρχει σχέδιο οι πλήρως εμβολιασμένοι να μην κάνουν self test, αλλά ακόμα περιμένουμε να δούμε τι θα αποφασιστεί και θα υπάρξουν ανακοινώσεις.\nΣύμφωνα με τον κ. Γεωργαντά, “οι νέοι ηλικίας από 18 έως 29 ετών θα μπορούν μα εμβολιάζονται από τις επόμενες ημέρες και με τα εμβόλια της Pfizer και της Moderna, εκτός από το μονοδοσικό της Johnson & Johnson. Τα δε ραντεβού τους θα κλείνονται από τις 7 Ιουνίου και μετά. Μέχρι στιγμής και λόγω της έλλειψης του μονοδοσικού με το οποίο ξεκίνησε ο εμβολιασμός τους, έχουν εμβολιαστεί περίπου 65.000 αν και έχουν εκδηλώσει ενδιαφέρον πολλοί περισσότεροι”.


Εννέα μύθοι και αλήθειες για την Οστεοπόρωση | Ygeia50plus\nHome›ΕΙΔΗΣΕΙΣ›Εννέα μύθοι και αλήθειες για την Οστεοπόρωση\nΌταν σκέφτεστε ότι θέλετε να είστε και να παραμείνετε υγιείς, το πιθανότερο είναι να έρχεται στο μυαλό σας ότι πρέπει να κάνετε αλλαγές στις καθημερινές σας συνήθειες ώστε να αποφύγετε καταστάσεις όπως ο καρκίνος και η καρδιαγγειακή νόσος. Το να διατηρήσετε υγιή τα οστά σας για να αποφύγετε την οστεοπόρωση, σίγουρα δεν είναι στις άμεσες προτεραιότητες σας. Σύμφωνα με την Ελληνική Εταιρία Μελέτης Μεταβολισμού των Οστών, υπάρχουν εννέα μύθοι και εννέα αλήθειες για τη νόσο, που θα μας κάνουν να αναθεωρήσουμε την άποψης μας και να λάβουμε τα μέτρα μας όσο είναι ακόμα νωρίς.\nΜύθος 1ος: Η οστεοπόρωση είναι νόσος που προσβάλει ηλικιωμένες λευκές γυναίκες.\nΑλήθεια: Ενώ η νόσος είναι συχνότερη στις γυναίκες Καυκάσιας φυλής, άνδρες και γυναίκες όλων των φυλών μπορούν να προσβληθούν. Επιπλέον, η νόσος μπορεί να εκδηλωθεί σε όλες τις ηλικίες, παρόλο που κατά γενική ομολογία και παρατήρηση, οι ηλικιωμένοι είναι συνήθως τα θύματα των συνεπειών της.\nΜύθος 2ος: Δε χρειάζεται να ανησυχείς ότι έχεις οστεοπόρωση αν υποστείς κάταγμα από σοβαρό ατύχημα ή πτώση από μεγάλο ύψος.\nΑλήθεια: Τα κατάγματα σε άτομα άνω των 50 ετών, όπως έχει τονιστεί, μπορεί να είναι η πρώτη εκδήλωση της νόσου. Η σοβαρότητα του ατυχήματος δεν αναιρεί το γεγονός του κατάγματος ως ένδειξη για χαμηλή οστική μάζα σε όλες τις περιπτώσεις, ειδικά στις μεγαλύτερες ηλικίες.\nΜύθος 3ος: Οι άνθρωποι μπορούν να νιώσουν τα οστά τους να «αδυνατίζουν».\nΑλήθεια: Η οστεοπόρωση χαρακτηρίζεται ως «σιωπηλή νόσος». Συχνά, το κάταγμα είναι η πρώτη ένδειξη ότι έχουμε προσβληθεί από οστεοπόρωση. Μερικοί άνθρωποι μαθαίνουν ότι έχουν χαμηλή οστική πυκνότητα όταν έχουν χάσει ύψος λόγω καταγμάτων (καθίζησης) ενός ή και περισσοτέρων σπονδύλων. Αυτά τα κατάγματα μπορούν να συμβούν χωρίς αξιοσημείωτο άλγος και ξεφεύγουν της προσοχής μας, συνήθως ως μυϊκά άλγη.\nΜύθος 4ος: Μια μέτρηση οστικής πυκνότητας είναι επώδυνη και επιβαρύνει τον οργανισμό με μεγάλες δόσεις ακτινοβολίας.\nΑλήθεια: Οι ειδικοί συνιστούν την μέτρηση της οστικής πυκνότητας με τη μέθοδο DXA (Dual energy X-ray Absorsiometry) σε κεντρομελικές θέσεις. Είναι μια εξέταση απλή, ανώδυνη και σύντομη (5-10 λεπτά περίπου). Η ποσότητα ακτινοβολίας που δέχεστε είναι το μισό περίπου από αυτό που δέχεστε σε μία απλή ακτινογραφία πνευμόνων ή περίπου 12 με 15 φορές μεγαλύτερη από την ακτινοβολία που δέχεστε σε ένα αεροπορικό ταξίδι Αθήνα-Λονδίνο με επιστροφή.\nΜύθος 5ος: Τα παιδιά και οι έφηβοι δεν χρειάζεται να ανησυχούν για την υγεία των οστών τους.\nΑλήθεια: Από τις μικρότερες ηλικίες πρέπει να προσέχουμε την υγεία του σκελετού μας για να αποφύγουμε την οστεοπόρωση. Αυτό θα γίνει με σωστή διατροφή και αρκετές ποσότητες ασβεστίου και βιταμίνης D στο καθημερινό μας διαιτολόγιο αφενός και αφετέρου με συμμετοχή σε αθλητικές δραστηριότητες.\nΜύθος 6ος: Αν πίνουμε πολύ γάλα και εξασκούμαστε καθημερινά δεν θα εκδηλώσουμε οστεοπόρωση ποτέ.\nΑλήθεια: Ακόμα και αν κάνουμε καθημερινή συνήθεια τα ανωτέρω, υπάρχουν και άλλοι παράγοντες που μπορεί να αυξήσουν τις πιθανότητες μας για οστεοπόρωση. Μερικοί είναι:\n-Μικρός και αδύνατος σωματότυπος\n-Μερικά φαρμακευτικά σκευάσματα\nΜύθος 7ος: Η οστεοπόρωση δεν είναι επικίνδυνη νόσος.\nΑλήθεια: Τα οστεοπορωτικά κατάγματα μπορεί να αποδειχθούν πολύ σοβαρά και επώδυνα. Μπορούν να επηρεάσουν την σωματική, ψυχική και συναισθηματική κατάσταση του οργανισμού σας. Σε κάποιες περιπτώσεις μπορούν να οδηγήσουν σε αναπηρία ή και θάνατο. Είναι σημαντικό να κάνετε βήματα προστασίας σε όλη τη διάρκεια της ζωής σας για να προστατεύετε την υγεία των οστών σας.\nΜύθος 8ος: Η κατανάλωση συμπληρωμάτων ασβεστίου μπορεί να αποτρέψει την οστεοπόρωση.\nΑλήθεια: Λαμβάνοντας μεγαλύτερες ποσότητες ασβεστίου από ότι χρειάζεστε δεν πετυχαίνετε κανένα επιπλέον πλεονέκτημα για πρόληψη της νόσου. Καλύτερο θα ήταν να υπολογίσετε πόσο ασβέστιο λαμβάνετε από τις τροφές και αν δεν είναι επαρκές, τότε μόνο να συμπληρώσετε με φαρμακευτικά σκευάσματα. Η λήψη ασβεστίου είναι απαραίτητη σε 1000 mg από όλες τις τροφές σε καθημερινή βάση για τους ενήλικες έως 50 ετών και 1200 mg για τις μεγαλύτερες ηλικίες. Αντιθέτως, η υπερβολική λήψη συμπληρωμάτων ασβεστίου μπορεί να δημιουργήσει προβλήματα, όπως νεφρολιθίαση και δυσκοιλιότητα.\nΜύθος 9ος: Οι περισσότεροι άνθρωποι δεν χρειάζεται να λάβουν συμπληρώματα βιταμίνης D.\nΑλήθεια: Η βιταμίνη D βοηθάει τον οργανισμό να χρησιμοποιεί σωστά το ασβέστιο στα οστά. Αν δεν προσλαμβάνετε ικανές ποσότητες βιταμίνη D με την τροφή, ή αν ο οργανισμός σας δεν την απορροφά επαρκώς, αυξάνεται ο κίνδυνος εμφάνισης οστεοπόρωσης.Το δέρμα σας φτιάχνει βιταμίνη D όταν έρχεται σε επαφή με την ηλιακή ακτινοβολία. Επίσης είναι διαθέσιμη σε αρκετή ποσότητα σε διάφορες τροφές. Πολλοί άνθρωποι τελικά χρειάζονται συμπληρώματα βιταμίνης D. Ενήλικες κάτω των 50 ετών χρειάζονται 400 με 800 IU (International Units) βιταμίνης D καθημερινά. Άτομα μεγαλύτερης ηλικίας απαιτούν 800 με 1000 IU καθημερινά. Ο ιατρός σας μπορεί να σας ζητήσει να κάνετε εξέταση αίματος για να προσδιορίσει την επάρκειά της. Αυτό το είναι το τεστ της 25-ύδροξυ-Βιταμίνης D.


ΓΙΑΝΝΗΣ Δ.ΛΥΡΑΣ: Ένας σπουδαίος δεκάλογος, του Paulo Coelho\nΈνας σπουδαίος δεκάλογος, του Paulo Coelho\n1. Όλοι οι άνθρωποι είναι διαφορετικοί. Και θα πρέπει να κάνουν ό,τι μπορούν για να παραμείνουν έτσι.\n2. Σε κάθε άνθρωπο έχουν δοθεί δύο ποιότητες: η δύναμη και το ταλέντο. Η δύναμη τον οδηγεί να συναντήσει το πεπρωμένο του, το ταλέντο του τον υποχρεώνει να μοιραστεί με τους άλλους τα καλά του στοιχεία. Ο καθένας πρέπει να γνωρίζει πότε να χρησιμοποιεί το ένα και πότε το άλλο.\n3. Σε κάθε άνθρωπο έχει δοθεί μια αρετή: η ικανότητα να επιλέγει. Για όποιον δεν χρησιμοποιεί αυτή την αρετή, μετατρέπεται σε κατάρα – και οι άλλοι θα επιλέγουν πάντα για λογαριασμό του.\n4. Κάθε άνθρωπος έχει τον Προσωπικό του Μύθο να υλοποιήσει και αυτός είναι ο λόγος που έρχεται στον κόσμο. Ο Προσωπικός Μύθος εκδηλώνεται στον ενθουσιασμό του για όσα κάνει.\n5. Κάθε άνθρωπος πρέπει να γνωρίζει δύο γλώσσες: τη γλώσσα της κοινωνίας και την γλώσσα των οιωνών. Η πρώτη εξυπηρετεί την επικοινωνία με τους άλλους. Η δεύτερη χρησιμοποιείται για να εξηγεί τα μηνύματα από τον Θεό.\n6. Κάθε άνθρωπος έχει το δικαίωμα να αναζητά την απόλαυση – αυτό δηλαδή που δίνει σ? εκείνον χαρά και όχι κατ? ανάγκη στους άλλους.\n7. Κάθε άνθρωπος πρέπει να διατηρεί ζωντανή μέσα του την ιερή φλόγα της τρέλας. Και πρέπει να συμπεριφέρεται σαν κανονικός άνθρωπος.\n8. Τα μόνα σφάλματα που θεωρούνται σοβαρά είναι τα εξής: να μη σέβεσαι τα δικαιώματα του άλλου, να παραλύεις από τον φόβο, να αισθάνεσαι ένοχος, να νομίζεις ότι δεν αξίζεις ό,τι καλό και κακό σου συμβαίνει στη ζωή και να είσαι δειλός. Να αγαπούμε τους εχθρούς μας, αλλά να μην κάνουμε συμμαχίες μαζί τους. Βρίσκονται στον δρόμο μας για να δοκιμάσουν το σπαθί μας και αξίζουν τον σεβασμό της μάχης μας. Εμείς να διαλέγουμε τους εχθρούς μας και όχι αντίστροφα.\n9. Όλες οι θρησκείες οδηγούν στον ίδιο Θεό και όλες αξίζουν τον ίδιο σεβασμό.\n10. Ό,τι κάνουμε στο παρόν επηρεάζει το μέλλον ως συνέπεια και το παρελθόν ως λύτρωση.\nΕτικέτες Ένας σπουδαίος δεκάλογος, του Paulo Coelho\nΕ Δ Ω Π Ο Λ Υ Τ Ε Χ Ν Ε Ι Ο ...\nΙωάννης Παπαρρηγόπουλος-Λινάρδος. ΜΗΧΑΝΗ Τ�


Brunswick Zone XL: Ξενοδοχεία σε κοντινή απόσταση\nBrunswick Zone XL Ξενοδοχεία - Algon'uin\nBrunswick Zone XL: Μάθετε περισσότερα\nBrunswick Zone XL - Τοποθεσία\nAlgon'uin - Εδώ βρίσκεται το ακόλουθο σημείο ενδιαφέροντος: Brunswick Zone XL. Algon'uin: Πρόκειται για μια περιοχή για οικογένειες που είναι γνωστή για τις αγορές και τα εστιατόρια. Αν αναζητάτε τι να κάνετε στην περιοχή, γιατί δεν επισκέπτεστε τα ακόλουθα αξιοθέατα: Σίερς Σέντερ και Καζίνο Γκραντ Βικτόρια;\nBrunswick Zone XL: Μέρη διαμονής σε κοντινή απόσταση\nΊσως σας αρέσει αυτό το ξενοδοχείο της περιοχής (Brunswick Zone XL).\nHoliday Inn Express Hotel & Suites Chicago-Algonquin - απέχει 1,9 χλμ.\nBrunswick Zone XL - Τι μπορείτε να δείτε και να κάνετε στη γύρω περιοχή\nBrunswick Zone XL: Τι μπορείτε να δείτε στη γύρω περιοχή\nBrunswick Zone XL: Τι μπορείτε να κάνετε στη γύρω περιοχή\n• Arboretum of South Barrington (Βοτανικός κήπος)\nBrunswick Zone XL - Πώς να έρθετε


Σχολικές Εκδρομές Ηράκλειο Κρήτη | Develop Travel\nHome » Σχολικές Εκδρομές Προσφορές » Πολυήμερες εκδρομές » Κρήτη: Περιοχή Ηρακλείου\n1η ημέρα: Αθήνα – Ηράκλειο Πρωινή συγκέντρωση στο σχολείο και μεταφορά στο λιμάνι του Πειραιά. Επιβίβαση στο πλοίο και αναχώρηση για Ηράκλειο. Άφιξη, μεταφορά στο ξενοδοχείο και ελεύθερο υπόλοιπο για μια πρώτη γνωριμία με την πόλη. Διανυκτέρευση.\n2η ημέρα: Κνωσός – Αρχαιολογικό μουσείο Πρωινό στο ξενοδοχείο και αναχώρηση για τον Αρχαιολογικό χώρο της Κνωσού όπου θα θαυμάσουμε ότι απέμεινε από τα περίφημα Μινωικά ανάκτορα. Τα πολυάριθμα, εξαιρετικής τέχνης, ευρήματα από το ανάκτορο, φυλάσσονται στο Μουσείο του Ηρακλείου. Στη συνέχεια μεταφορά στο Ηράκλειο, όπου θα περάσουμε από τον Τάφο του Νίκου Καζαντζάκη και θα επισκεφθούμε το αρχαιολογικό μουσείο της πόλης. Διανυκτέρευση.\n3η ημέρα: Ρέθυμνο- Αρκάδι Πρωινό και αναχώρηση για το Ρέθυμνο με το γραφικό Βενετσιάνικο λιμάνι και την περίφημη Φορτέτσα η οποία ορθώνεται πάνω σε βράχο στο λόφο Παλαιόκαστρο στη Δυτική πλευρά της πόλης. Ελεύθερη ώρα για βόλτες και ξεκούραση. Μετά το μεσημέρι μεταβαίνουμε στο Αρκάδι όπου βρίσκεται η ομώνυμη ιστορική μονή του Αρκαδίου που κτίστηκε τον 14αι μ.Χ από τον αυτοκράτορα του Βυζαντίου Ηράκλειτο. Επιστροφή στο ξενοδοχείο και υπόλοιπο ελεύθερο. Διανυκτέρευση.\n4η ημέρα: Άγιος Νικόλαος Πρωινό και αναχώρηση για τον Άγιο Νικόλαο, ένα γραφικό, δημοφιλές θέρετρο στον κόλπο του Μιραμπέλλου. Θα περπατήσουμε στο χώρο του λιμανιού που είναι γεμάτος δραστηριότητα καθώς εστιατόρια και καφετέριες δημιουργούν μια κοσμοπολίτικη ατμόσφαιρα χωρίς όμως η πόλη να χάνει το παραδοσιακό της χρώμα. Ελεύθερος χρόνος στην πόλη και αργά το μεσημεράκι επιστροφή στο ξενοδοχείο μας. Διανυκτέρευση.\n5η ημέρα: Χερσόνησος – Αθήνα Πρωινό και αναχώρηση νωρίς το μεσημεράκι από το ξενοδοχείο για την πόλη, όπου θα έχουμε ελεύθερο χρόνο για τις τελευταίες μας αγορές, βόλτες και φαγητό προαιρετικά. Αργά το απόγευμα μεταφορά στο λιμάνι, επιβίβαση στο πλοίο και αναχώρηση για Πειραιά. Νωρίς το πρωί, άφιξη Πειραιά και μεταφορά στο σχολείο.\nΆνευ χρεώσεως Συνοδοί καθηγητές με αναλογία 1 για κάθε 15 μαθητές.\nΜεταφορές Μινωικές για Ηράκλειο, σύγχρονο λεωφορείο, ξενοδοχείο 4 αστέρων στην περιοχή Γούβες Ηρακλείου με ημιδιατροφή (πρωινό μπουφέ και δείπνο)\nΤι περιλαμβάνεται Αεροπορικού τύπου καθίσματα από Πειραιά προς Ηράκλειο μετά επιστροφής, λεωφορείο καθ’ όλη την διάρκεια του ταξιδίου, ασφάλεια αστικής ευθύνης και όλους τους φόρους\nΓενικά Το πρόγραμμα μπορεί να εκτελεσθεί και με αεροπλάνο με την αντίστοιχη επιβάρυνση, επίσης μπορεί να παραταθεί ή να συντομευθεί η διάρκεια παραμονής.


Χαρδαλιάς: 1008 ώρες καραντίνας τελειώνουν – Το μεγάλο στοίχημα πλέον είναι να μείνουμε ασφαλείς | MEGA TV\nΧαρδαλιάς: 1008 ώρες καραντίνας τελειώνουν – Το μεγάλο στοίχημα πλέον είναι να μείνουμε ασφαλείς\n<iframe src="https://www.megatv.com/embed/?p=38578912" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n03.05.2020 | 18:15 Eνσωμάτωση\n«Αύριο στις 6 το πρωί τελειώνουν 6 εβδομάδες καραντίνας, 42 πρωτόγνωρες μέρες, 1008 ώρες καραντίνας», τόνισε ο Νίκος Χαρδαλιάς κατα την ενημέρωση για την εξέλιξη της πανδημίας στη χώρα\n«Υπάρχουν στιγμές που λέμε ότι δεν θέλουμε να υπάρξουν ξανά. Στις 6 το πρωί της Δευτέρας ολοκληρώνεται μία περίοδος γεμάτη αγωνία για το πως θα εξελιχθεί η πορεία του κοροναϊου. Αποδείξαμε ότι μπορέσαμε να σπάσουμε την αλυσίδα μετάδοσης του ιού.\n«Το μεγάλο στοίχημα τώρα είναι πιο δύσκολο από το στοίχημα των προηγούμενων ημερών : Να μείνουμε ασφαλείς» σημείωσε.\n«Ο ιός είναι εδώ και απειλεί την υγεία, τις ζωές, την εργασία μας», είπε ο κ. Χαρδαλιάς τονίζοντας ότι «το όπλο για να τον νικήσουμε είναι να τηρήσουμε τους κανόνες μετακίνησης και επαφών».\n«Εάν τηρούμε τους κανόνες, προχωράμε μέρα με τη μέρα στις επόμενες φάσεις και μπορεί η κυβέρνηση να υλοποιήσει το χρονοδιάγραμμα για την επιστροφή στην κανονικότητα. «Εάν δεν τηρούμε τους κανόνες ο κίνδυνος για έξαρση του κοροναϊού και για νέους περιορισμούς θα είναι μονόδρομος» επανέλαβε.\nΣτο πλαίσιο αυτό, σημείωσε τους κανόνες που πρέπει να τηρούμε:\nα) Πλένουμε τα χέρια, φοράμε μάσκες, τηρούμε την κοινή απόσταση.\nβ) Δεν φεύγουμε από το μέρος όπου ζούμε, δεν συνωστιζόμαστε.\nγ) Η μάσκα είναι υποχρεωτική για τους πολίτες στα Μέσα Μεταφοράς, στα ταξί, στα ασανσέρ, στα νοσοκομεία, για τους εργαζομένους στα σούπερ μάρκετ, στα ιατρεία, στα κομμωτήρια, στα κέντρα αισθητικής.\nΑν δεν τηρήσουμε πίσω θα γυρίσουμε πίσω. Σας καλώ να πάρουμε πίσω τις ζωές μας. Να το κάνουμε με τους όρους που έχουμε πει. Ενωμένοι μπορούμε να πετύχουμε τα πάντα. Όχι στις άσκοπες μετακινήσεις και σε εκείνες εκτός του νομού μας» ανέφερε χαρακτηριστικά ο κ. Χαρδαλιάς, επισημαίνοντας ότι όλο αυτό το διάστημα οι «Έλληνες αποδείξαμε ότι όταν στεκόμαστε ενωμένοι ,είμαστε ικανοί για το καλύτερο. Μπορέσαμε και σπάσαμε την αλυσίδα μετάδοσης του ιού. Αποδείξαμε ότι όλοι μπορούν να μάθουν από εμάς».


Ελληνικός Ορειβατικός Σύλλογος Κομοτηνής: Σεπτεμβρίου 2010\nΑναρριχητικό Πεδίο Στρύμης\nΠρόγραμμα Αναβασεων 2018\n29η Βορ. Συνάντηση Ορειβατών\n4ο Κύππελο Ανάπτυξης Νέων\nΔ/νση: Βασιλεως Παυλου 10Λ, ΤΚ 69100 Κομοτηνή\nΤηλ: 25310-29411, Φαξ: 2122222676 Τηλ Εξυπ.:25310-30702, email: eoskomotinis@yahoo.gr\n19.9.10: Ανάβαση στο Δραγάτη (1.040 μ) - κυκλική διαδρομή\nΑνάβαση στο Δραγάτη - Κυριακή 19.9.2010\nΥψόμετρο 1.040 μ. - Η πορεία καλύπτει υψομετρική διαφορά 720 μ. και διαρκεί περίπου 5 ώρες.\nΒαθμός Δυσκολίας 2 (απαιτείται καλή φυσική κατάσταση και ο στοιχειώδης φθινοπωρινός εξοπλισμός βουνού: σακίδιο, ορειβατικά άρβυλα ελαφριά εύκαμπτα, παγούρι, σφυρίχτρα, καπέλο, σκούφος, γάντια, εφεδρικές κάλτσες, εφεδρική μπλούζα, αντιανεμικό αδιάβροχο, μπατόν, πρόχειρο κολατασιό)\nΥπεύθυνος ανάβασης: Αδνάν Γκερδεμελή (6932306159)\nΑναρτήθηκε από Χριστίνα Σόφτα στις 9:33 π.μ. Δεν υπάρχουν σχόλια:\nΚυριακή 12 Σεπτεμβρίου - Παπίκιο από Χιονόρεμα (έναρξη ορειβατικής χρονιάς)\nΚυριακή 12 Σεπτεμβρίου\nΣυγκέντρωση στις 8π.μ. στη Νομαρχία\nΑνάβαση στην κορυφή του Παπικίου όρους (1.483 μ.)\nΗ πορεία καλύπτει μια υψομετρική διαφορά 958 μ. και διαρκεί περίπου 5 ώρες.\nΒαθμός Δυσκολίας 2, απαιτείται καλή φυσική κατάσταση και ο βασικός ορειβατικός εξοπλισμός (ελαφριές εύκαμπτες αρβύλες, σακίδιο, παγούρι, σφυρίχτρα, σουγιάς, γυαλιά ηλίου, καπέλο ηλίου, αντιηλιακό προσώπου, κάλτσες εφεδρικές, αντιανεμικό αδιάβροχο, μπατόν, αναπτήρας, ατομικό φαρμακείο, γάντια, σκούφος, fleec...e πουλόβερ, εσώρουχα, πρόχειρο κολατσιό).\nΥπεύθυνος ανάβασης:Κώστας Σαραντάκος 6946077688 - μπορείτε να απευθύνεστε για περισσότερες πληροφορίες.\nΑναρτήθηκε από Χριστίνα Σόφτα στις 2:29 μ.μ. Δεν υπάρχουν σχόλια:\nΑνάβαση με τον ΕΟΣ Κομοτηνής στο Βίχρεν Βουλγαρίας 2.914μ\nΒίχρεν (Βουλγαρία)- Υπεύθυνος Γιώργος Πετροσιάν (6979666298). Διάρκεια πορείας 9 ώρες- Υψόμετρο 2914 μέτρα- Υψόμετρο αφετηρίας 1850 μέτρα – Υψομετρική διαφορά 1064 μέτρα - ΒΔ4+ (βράχια)\nΟι δηλώσεις συμμετοχής να γίνουν έγκαιρα μέχρι 20.9.2010 για την καλύτερη διοργάνωση της εκδρομής.\nΑναρτήθηκε από Χριστίνα Σόφτα στις 12:03 μ.μ. Δεν υπάρχουν σχόλια:\nΑΚΥΡΩΣΗ ΑΝΑΒΑΣΗΣ ΤΟΝ ΟΛΥΜΠΟ\nΣας γνωρίζουμε ότι η προγραμματισμένη ανάβαση στον Όλυμπο στις 11-12/9/2010 ματαιώνεται λόγω μικρής συμμετοχής ενδιαφερομένων\nΑναρτήθηκε από Ε.Ο.Σ. ΚΟΜΟΤΗΝΗΣ στις 11:30 π.μ. Δεν υπάρχουν σχόλια:\nΠέμπτη, 2 Σεπτεμβρίου 2010\nΑποστολή στον Όλυμπο στις 11 & 12 Σεπτεμβρίου\nΣας ενημερώνουμε ότι η αναχώρηση για τον Όλυμπο θα πραγματοποιηθεί το Σαββάτο 11 Σεπτεμβρίου στις 7:00 το πρωί απο την Νομαρχία Ροδόπης. Πληροφορίες στον πρόεδρο του Ορειβατικού Συλλόγου και υπεύθυνο αποστολής Κώστα Σαχαρίδη τηλ 6944517300\nΑναρτήθηκε από Πέτρος Ν. Γιαγτζόγλου στις 12:50 μ.μ. Δεν υπάρχουν σχόλια:\nΕνημερώνουμε τα μέλη και τους φίλους μας, σε περίπτωση που διαπιστώσουν να γίνεται παράνομη υλοτομία στα δάση του Νομού μας, να ενημερώνουν τις δασικές αρχές στα παρακάτω τηλέφωνα:\n-Δ/νση Δασών Ροδόπης:25310/23326-73673\n-Δασονομείο Κομοτηνής: 25310-22318\n-Δασονομείο Ιάσμου: 25340-22393\n-Δασονομείο Σαπών: 25320-22029\nΤο καταφύγιο του Συλλόγου μας!\nΗ αναρριχιτική μας πίστα\nΤΟ Δ.Σ. ΤΟΥ ΣΥΛΛΟΓΟΥ ΜΑΣ\nΠρόεδρος: Πετροσιάν Γεώργιος\nΑντιπρόεδρος: Πεχλιβάνη Θεοδώρα\nΓεν. Γραμματέας: Κούτρας Σπύρος\nΤαμίας: Γανίτης Χρήστος\nΕιδ. Γραμματέας: Καρακοπούλου Μαρία\nΈφορος Αναρρίχησης: Λεχούδης Γιώργος\nΈφορος Ορειβασίας: Τζώτζος Χρήστος\nΈφορος Υλικού: Τσολάκης Δημήτρης\nΈφορος Καταφυγίου: Μπραντής Κώστας\nΠΕΖΟΠΟΡΙΚΟΣ Ο. Α.\n19.9.10: Ανάβαση στο Δραγάτη (1.040 μ) - κυκλική δ...\nΚυριακή 12 Σεπτεμβρίου - Παπίκιο από Χιονόρεμα (έν...\nΑνάβαση με τον ΕΟΣ Κομοτηνής στο Βίχρεν Βουλγαρίας...\nΠέτρος Ν. Γιαγτζόγλου\nΘέμα Παράθυρο εικόνας. Εικόνες θέματος από AndrzejStajer. Από το Blogger.


Μειώθηκε σημαντικά το έλλειμμα του προϋπολογισμού - Ειδήσεις Newsit.gr\nNewsit / Οικονομία / Μειώθηκε σημαντικά το έλλειμμα του προϋπολογισμού\nΜειώθηκε σημαντικά το έλλειμμα του προϋπολογισμού\nΔημοσιεύθηκε: 10.03.2010 | 17:36\nΤο πρώτο δίμηνο του 2010 αυξήθηκαν κατά 6,5% και οι δαπάνες μειώθηκαν σε 8,5 δισεκατομμύρια ευρώ.\nΣημαντική μείωση εμφανίζει το έλλειμμα του κρατικού Προϋπολογισμού σε ταμειακή βάση το δίμηνο Ιανουαρίου – Φεβρουαρίου, ωστόσο η αύξηση των εσόδων υπολείπεται του ετήσιου στόχου.\nΣύμφωνα με τα στοιχεία που δημοσιοποίησε σήμερα η Τράπεζα της Ελλάδος στο δίμηνο Ιανουαρίου – Φεβρουαρίου το ταμειακό έλλειμμα της Κεντρικής Κυβέρνησης μειώθηκε στα 1,6 δισ. ευρώ έναντι 3,4 δισ. ευρώ την αντίστοιχη περίοδο του 2009.\nΣτο πρώτο δίμηνο του έτους τα έσοδα του Τακτικού Προϋπολογισμού διαμορφώθηκαν στα 7,9 δισ. ευρώ, καταγράφοντας αύξηση 6,5% έναντι ετήσιου στόχου 10,8%. Οι δαπάνες μειώθηκαν σε 8,5 δισ. ευρώ εμφανίζοντας μείωση κατά 1% έναντι στόχου 2,2% που έχει τεθεί για φέτος.\nΣύμφωνα πάντα με τα στοιχεία της Τράπεζας της Ελλάδος το πρωτογενές έλλειμμα του κρατικού προϋπολογισμού παρουσίασε μείωση και διαμορφώθηκε στα 736 εκατ.ευρώ έναντι 2,2 δισ. ευρώ το αντίστοιχο διάστημα του 2009.


Παραγγελία Σαλόνι ομορφιάς μεγάλες καρέκλα. κομμωτήριο καρφί Master αναπηρική καρέκλα. κουρείο ανελκυστήρας σκαμνί. - Misc < Apopsi.news\nΣαλόνι ομορφιάς μεγάλες καρέκλα. Κομμωτήριο καρφί master αναπηρική καρέκλα. Κουρείο ανελκυστήρας σκαμνί.\nΕτικέτες: καρέκλα κομμωτηρίου, σαλόνι ομορφιάς καρέκλα, σαλόνι ομορφιάς καρέκλα, Φτηνές σαλόνι καρέκλα, Υψηλής Ποιότητας καρέκλα σαλονιών ομορφιάς, Κίνα σαλόνι ομορφιάς καρέκλα Προμηθευτές.\nΤύπος: Σαλόνι Έπιπλα\nΕμπορικό Σήμα: ANDYWINSS\nΣυγκεκριμένη Χρήση: Καρέκλα Του Κουρέα


Τέλος οι Πανελλαδικές εξετάσεις. | Tvnea.com ©\nHome / NEWS / Τέλος οι Πανελλαδικές εξετάσεις.\nΤέλος οι Πανελλαδικές εξετάσεις.\nΜιχάλης Κουφογιαννάκης 12/12/2016 05:40:00 μ.μ. Add Comment NEWS Edit\nΌπως χαρακτηριστικά ανέφερε ο Κώστας Γαβρόγλου, «είναι απαραίτητο το Λύκειο να απονέμει ένα αξιόπιστο εθνιικό απολυτήριο που θα αποτελέσει και τη βάση για το νέο σύστημα εισαγωγής στο Πανεπιστήμιο. Ελπίζουμε μέχρι τον Μάρτιο να ολοκληρωθούν οι συζητήσεις ώστε να ληφθούν οι απαραίτητες πολιτικές αποφάσεις και να γνωρίζουν όσοι θα είναι στην Α' Λυκείου ποιο θα είναι το νέο σύστημα. Να προγραμματίσουμε δηλαδή σε βάθος τριετίας. Μέχρι τότε θα ισχύσουν οι Πανελλαδικές με τη σημερινή τους μορφή», συμπλήρωσε ο υπουργός Παιδείας.\nΌπως σημειώνει η εφημερίδα «Τα Νέα», άλλη σημαντική αλλαγή που ετοιμάζει το υπουργείο Παιδείας αφορά στον τρόπο αξιολόγησης των μαθητών σε δημοτικά και γυμνάσια. Έτσι, σε ολόκληρη την Υποχρεωτική Εκπαίδευση ξεκινά πιλοτικό πρόγραμμα περιγραφικής αξιολόγησης που σταδιακά θα επεκταθεί σε όλα τα σχολεία το 2018-19.\nΗ πιλοτική φάση, σύμφωνα με προκήρυξη επιμόρφωσης εκπαιδευτικών που δημοσιοποιήθηκε ήδη, θα αφορά τουλάχιστον 65 δημόσιες σχολικές μονάδες (13 νηπιαγωγεία, 26 δημοτικά, 26 γυμνάσια), οι οποίες θα λειτουργήσουν ως «πιλοτικά σχολεία». Παράλληλα, το 2017 αναμένεται να ξεκινήσει και η αυτοαξιολόγηση σχολείων και εκπαιδευτικών (αποτελεί συμφωνία με τους θεσμούς), προκειμένου να εξεταστούν μόνιμες προσλήψεις και να αυξηθεί η χρηματοδότηση στην Παιδεία. Σύμφωνα με τον κύριο Γαβρόγλου, «σε καμία περίπτωση δεν θα έχουν τιμωρητικό χαρακτήρα, ούτε βέβαια θα συνδέονται με μισθούς ή απολύσεις.\nΣτόχος είναι να δημιουργηθεί κουλτούρα συνεργατικού σχεδιασμού με σκοπό τη βελτίωση της ποιότητας της παιδαγωγικής πράξης μέσα σε κλίμα εμπιστοσύνης και ασφάλειας». Τέλος, σύμφωνα με το δημοσίευμα, μεταξύ των αλλαγών στην Παιδεία, προβλέπεται και η επέκταση λειτουργίας του ενιαίου τύπου Ολοήμερου ώστε να συμπεριλάβει και μονοθέσια, διθέσια και τριθέσια δημοτικά σχολεία.\nΣτόχος επίσης είναι να βελτιωθεί το πρόγραμμα ώστε η φοίτηση των μαθητών σε αυτά, να αποκτήσει ουσιαστικό παιδαγωγικό χαρακτήρα και να μην μοιάζει με απλή φύλαξη.